CELEX: 32021R0819
Language: lt
Date: 2021-05-20 00:00:00
Title: Europos Parlamento ir Tarybos reglamentas (ES) 2021/819 2021 m. gegužės 20 d. dėl Europos inovacijos ir technologijos instituto (nauja redakcija) (Tekstas svarbus EEE)

2021 5 28   
               
               
                  LT
               
               
                  Europos Sąjungos oficialusis leidinys
               
               
                  L 189/61
               
            
         EUROPOS PARLAMENTO IR TARYBOS REGLAMENTAS (ES) 2021/819
         2021 m. gegužės 20 d.
         dėl Europos inovacijos ir technologijos instituto
         (nauja redakcija)
         (Tekstas svarbus EEE)
         EUROPOS PARLAMENTAS IR EUROPOS SĄJUNGOS TARYBA,
         atsižvelgdami į Sutartį dėl Europos Sąjungos veikimo, ypač į jos 173 straipsnio 3 dalį,
         atsižvelgdami į Europos Komisijos pasiūlymą,
         teisėkūros procedūra priimamo akto projektą perdavus nacionaliniams parlamentams,
         atsižvelgdami į Europos ekonomikos ir socialinių reikalų komiteto nuomonę (1),
         pasikonsultavę su Regionų komitetu,
         laikydamiesi įprastos teisėkūros procedūros (2),
         kadangi:
         
                     (1)
                  
                  
                     Europos Parlamento ir Tarybos reglamentas (EB) Nr. 294/2008 (3) buvo iš esmės keičiamas (4). Kadangi tą reglamentą reikia keisti dar kartą, dėl aiškumo jis turėtų būti išdėstytas nauja redakcija;
                  
               
                     (2)
                  
                  
                     Europos inovacijos ir technologijos instituto (toliau – EIT) periodiniai nepriklausomi vertinimai ir Reglamento (EB) Nr. 294/2008 taikymo patirtis rodo, kad siekiant toliau tobulinti EIT modelį ir jo pagrindinius procesus būtina padaryti esminių pakeitimų. Be to, EIT laikotarpio vidurio peržiūroje ir ex ante poveikio vertinime buvo nustatyta daug tobulintinų sričių, inter alia, žinių ir inovacijų bendrijų (toliau – ŽIB) finansavimo modelis, ŽIB integravimas į vietos inovacijų ekosistemas, ŽIB atvirumas ir skaidrumas ir EIT vykdoma stebėsena. Šis reglamentas taip pat suteikia galimybę išnagrinėti tuos aspektus;
                  
               
                     (3)
                  
                  
                     už stipraus Europos pramonės, konkurencingumo ir inovacijų pagrindo išsaugojimą visų pirma atsakingos valstybės narės. Tačiau dėl iššūkio inovacijų srityje pobūdžio ir masto taip pat būtina imtis veiksmų bendradarbiaujant Sąjungos lygmeniu;
                  
               
                     (4)
                  
                  
                     EIT sukuriamas, kad papildytų dabartines Sąjungos ir nacionaliniu lygiu vykdomas politikos priemones ir iniciatyvas, visoje Sąjungoje stiprindamas žinių trikampio – aukštojo mokslo, mokslinių tyrimų ir inovacijų – integraciją;
                  
               
                     (5)
                  
                  
                     EIT turėtų padėti stiprinti Sąjungos ir valstybių narių inovacinius pajėgumus, kad būtų sprendžiami svarbiausi visuomenei kylantys iššūkiai, taip prisidedant prie tvarios Sąjungos ekonominės plėtros ir konkurencingumo;
                  
               
                     (6)
                  
                  
                     EIT per ŽIB turėtų siekti visoje Sąjungoje atvirai ir skaidriai stiprinti inovacijų ekosistemas. Siekdamas to tikslo, EIT turėtų įvairioms inovacijų bendrijoms visoje Europoje sudaryti sąlygas užmegzti ir plėtoti ryšius, integraciją bei bendradarbiavimą ir skatinti jų sinergiją. EIT taip pat siekia įgyvendinti strateginius Sąjungos prioritetus ir prisidėti prie Sąjungos tikslų ir politikos įgyvendinimo, be kita ko, tikslų ir politikos, nurodytų 2019 m. gruodžio 11 d. Komisijos komunikate „Europos žaliasis kursas“, 2020 m. gegužės 27 d. Komisijos komunikate „ES biudžetas Europos ekonomikos gaivinimo planui įgyvendinti“ (toliau – Europos ekonomikos gaivinimo planas), 2020 m. vasario 19 d. Komisijos komunikate „Europos duomenų strategija“, 2020 m. kovo 10 d. Komisijos komunikate „Tvarios ir skaitmeninės Europos MVĮ strategija“ ir 2020 m. kovo 10 d. Komisijos komunikate „Nauja Europos pramonės strategija“, taip pat tų, kurie susiję su Sąjungos strateginio savarankiškumo siekimu, kartu išsaugant atvirą ekonomiką. Be to, EIT turėtų padėti spręsti pasaulinius iššūkius, įskaitant Jungtinių Tautų darnaus vystymosi tikslus (toliau –DVT), laikantis Darnaus vystymosi darbotvarkės iki 2030 m. (toliau – Darbotvarkė iki 2030 m.) ir Paryžiaus susitarimo, priimto pagal Jungtinių Tautų bendrąją klimato kaitos konvenciją (5) (toliau – Paryžiaus susitarimas), principų, ir užtikrinti, kad ne vėliau kaip iki 2050 m. būtų pereita prie neutralaus šiltnamio efektą sukeliančių dujų poveikio klimatui ekonomikos. Perėjimas bus įmanomas tik paspartinus mokslinius tyrimus ir inovacijas, o tai pabrėžia poreikį sustiprinti palankias sąlygas Europos žinių bazės, mokslinių tyrimų ir inovacijų pajėgumų didinimui ir investicijoms į juos, visų pirma ekologiškų, klimatui palankių technologijų ir inovacijų srityje;
                  
               
                     (7)
                  
                  
                     EIT turėtų didinti ŽIB atvirumą, kad būtų stiprinami bendradarbiavimo ryšiai ir kuriama įvairių inovacijų bendruomenių Europoje sinergija, taip sudarant palankesnes sąlygas geografinei įvairovei ir talentų judėjimui;
                  
               
                     (8)
                  
                  
                     EIT prioritetinės sritys ir finansiniai poreikiai septynerių metų laikotarpiu, apimančiu atitinkamą daugiametę finansinę programą (toliau – DFP), turėtų būti nustatyti Strateginėje inovacijų darbotvarkėje (toliau – SID). SID turėtų būti suderinta su bendrąja mokslinių tyrimų ir inovacijų programa (toliau – programa „Europos horizontas“), įsteigta Europos Parlamento ir Tarybos reglamentu (ES) 2021/695 (6), be kita ko, kiek tai susiję su ataskaitų teikimu, stebėsena, vertinimu ir kitais tame reglamente nustatytais reikalavimais, ir joje turėtų būti atsižvelgiama į programos „Europos horizontas“ strateginį planavimą. SID turėtų būti kuriama ir skatinama sinergija su kitomis programos „Europos horizontas“ dalimis, kitomis atitinkamomis DFP Sąjungos programomis ir kitomis atitinkamomis Sąjungos, nacionalinėmis ir regioninėmis iniciatyvomis, politikos sritimis ir priemonėmis, visų pirma tomis, kuriomis remiami moksliniai tyrimai ir inovacijos, švietimas ir įgūdžių ugdymas, tvari ir konkurencinga pramonė, verslumas ir regionų vystymasis. Atsižvelgiant į SID svarbą Sąjungos inovacijų politikai ir jos laukiamo socialinio bei ekonominio poveikio Sąjungai svarbą, SID turėtų tvirtinti Europos Parlamentas ir Taryba, remdamiesi Komisijos pasiūlymu. Tas Komisijos pasiūlymas turėtų būti grindžiamas EIT indėliu. Tas indėlis turėtų būti pateikiamas Europos Parlamentui ir Tarybai;
                  
               
                     (9)
                  
                  
                     krizė, kilusi dėl COVID-19 protrūkio, sukėlė didelių valstybių narių sveikatos apsaugos ir ekonomikos sistemų sutrikimų. Krizės sukeltam socialiniam, ekonominiam, aplinkos ir technologiniam poveikiui įveikti reikės Sąjungos institucijų, organų, tarnybų ir agentūrų bendradarbiavimo. EIT ir ŽIB turėtų lanksčiai reaguoti tiek į esamus, tiek į naujus ir netikėtus iššūkius ir prioritetus ir turėtų gebėti patvirtinti priemones ir iniciatyvas tinkamai paramai savo ekosistemoms teikti. Visų pirma EIT ir ŽIB turėtų prisidėti prie inovacijų pastangų, kurių reikia COVID-19 krizės poveikiui įveikti, vadovaujantis Europos žaliojo kurso, Europos ekonomikos gaivinimo plano, naujos Europos pramonės strategijos ir DVT prioritetais, kartu užtikrinant sinergiją su kitomis Sąjungos iniciatyvomis ir partnerystėmis;
                  
               
                     (10)
                  
                  
                     vadovaujantis Reglamentu (ES) 2021/695, EIT veikla turėtų būti sprendžiami strateginiai ilgalaikiai iššūkiai, visų pirma tarpdisciplinėse ir daugiadisciplinėse srityse, įskaitant netechnologinių novatoriškų sprendimų kūrimą, kaip būtiną į technologijas orientuotos inovacijų veiklos papildymą. To siekdamas EIT turėtų skatinti reguliaraus dialogo su pilietine visuomene, mokslinių tyrimų organizacijomis, inovacijų centrais, mažosiomis ir vidutinėmis įmonėmis (toliau – MVĮ), aukštojo mokslo institucijomis (toliau – AMI) ir pramonės atstovais vystymą;
                  
               
                     (11)
                  
                  
                     EIT, pasitelkdamas ŽIB, turėtų teikti pirmenybę savo veiklos aukštojo mokslo, mokslinių tyrimų ir inovacijų bei verslo srityse perkėlimui į verslo aplinką ir jos panaudojimui komerciniais tikslais, taip pat AMI inovacinių ir verslumo pajėgumų ir novatoriškų įmonių kūrimo ir plėtros rėmimui, papildant Europos inovacijų tarybos (toliau – EIC) veiklą ir kitas atitinkamas programos „Europos horizontas“ dalis bei programą „InvestEU“, įsteigtą Europos Parlamento ir Tarybos reglamentu (ES) 2021/523 (7);
                  
               
                     (12)
                  
                  
                     EIT turėtų veikti per kompetencija grįstas institucionalizuotąsias AMI Europos partnerystes, mokslinių tyrimų organizacijų, bendrovių ir kitų suinteresuotų subjektų, įskaitant MVĮ ir viešąsias įmones, taip pat vietos institucijas, socialines įmones, atitinkamas ne pelno organizacijas ir kitus suinteresuotuosius subjektus. Atsižvelgiant į novatorišką tam tikrų įmonių pobūdį, kiek tai susiję su jų siūlomomis prekėmis, paslaugomis, vidine organizacija ar taikomais gamybos metodais, turėtų būti siekiama skatinti socialinį verslumą ir aktyviau įtraukti MVĮ ir socialines įmones, užtikrinant jų aktyvų dalyvavimą. Tos partnerystės turėtų siekti tapti finansiškai tvariomis, mobilizuojant lėšas iš kitų viešųjų ir privačių šaltinių, ir pritraukti bei paskatinti prisijungti kiek įmanoma platesnį atitinkamų naujų partnerių spektrą. Valdyba jas turėtų atrinkti ir paskirti ŽIB, laikydamasi SID nustatytų prioritetinių sričių ir tvarkaraščio ir atsižvelgdama į programos „Europos horizontas“ strateginiuose planavimo metu nustatytus prioritetus siekiant spręsti atsirandančius pasaulinius ir socialinius iššūkius. Jos turėtų būti atrenkamos laikantis konkurencingos, atviros, skaidrios ir kompetencijos kriterijumi grindžiamos tvarkos, laikantis šio reglamento ir Europos partnerysčių atrankos kriterijų, nustatytų Reglamente (ES) 2021/695. Pirmoji tokia ŽIB, kuri turėtų pradėti veiklą kaip įmanoma anksčiau – 2022 m. arba 2023 m., turėtų būti susijusi su kultūros ir kūrybos sektoriais ir industrijomis, o antroji tokia ŽIB, kuri turėtų pradėti veiklą 2026 m., turėtų būti susijusi su vandens, jūrų ir jūrininkystės sektoriais ir ekosistemomis;
                  
               
                     (13)
                  
                  
                     atsižvelgiant į ypatingą ŽIB pobūdį, būtina nustatyti specialias būtiniausias sąlygas ŽIB sukurti, kuriomis nukrypstama nuo taisyklių, taikomų dalyvavimui programoje „Europos horizontas“ ir jos sklaidai. Atitinkamai ŽIB pridėtinės vertės veiklai gali reikėti nustatyti, kai tinkama, konkrečias nuosavybės, prieigos teisių, naudojimo ir sklaidos taisykles;
                  
               
                     (14)
                  
                  
                     valdyba turėtų vadovauti EIT veiklai bei ją stebėti ir būti atsakinga už ŽIB atranką, paskyrimą, finansavimą, stebėseną ir veiklos vertinimą pagal Reglamentą (ES) 2021/695 ir SID. Skirdama valdybos narius, Komisija turėtų užtikrinti proporcingą narių, turinčių patirties aukštojo mokslo, mokslinių tyrimų, inovacijų ar verslo srityse, atstovavimą, taip pat lyčių pusiausvyrą ir geografinę aprėptį, kompetenciją laikydama pagrindiniu principu;
                  
               
                     (15)
                  
                  
                     EIT turėtų organizuoti visų ŽIB veiklos, rezultatų ir poveikio nuolatinę stebėseną ir periodinius išorės vertinimus, įskaitant jų pažangą siekiant finansinio tvarumo, išlaidų efektyvumo ir atvirumo naujiems nariams. Tie vertinimai turėtų apimti tarpines peržiūras, apimančias pirmuosius trejus partnerystės susitarimo metus ir trejus metus po kiekvieno jo pratęsimo, išsamius vertinimus, atliekamus iki septintųjų partnerystės susitarimo metų pabaigos, ir galutines peržiūras, atliekamas iki partnerystės susitarimo pabaigos. Kai tinkama, valdyba dėl ŽIB turėtų imtis taisomųjų priemonių;
                  
               
                     (16)
                  
                  
                     EIT turėtų reguliariai informuoti valstybių narių atstovų grupę (toliau – VNAG) apie EIT ir ŽIB veiklos rezultatus, pasiekimus ir vykdomą veiklą, jų stebėsenos ir vertinimo rezultatus, veiklos rodiklius ir taisomąsias priemones. VNAG turėtų konsultuoti valdybą ir direktorių strategiškai svarbiais klausimais ir turėtų konsultuoti EIT ir ŽIB bei su jomis dalytis patirtimi. EIT turėtų organizuoti VNAG posėdžius;
                  
               
                     (17)
                  
                  
                     siekiant sustiprinti Europos ekonomikos ir jos inovacinių ir verslumo pajėgumų konkurencingumą ir tarptautinį patrauklumą, EIT ir ŽIB turėtų gebėti pritraukti organizacijas partneres, tyrėjus ir studentus iš visos Sąjungos, įskaitant atokiausius Sąjungos regionus, ir iš už jos ribų, pvz., skatinant jų judumą;
                  
               
                     (18)
                  
                  
                     EIT ir ŽIB santykiai turėtų būti grindžiami partnerystės susitarimais ir dotacijų susitarimais, kuriuose išdėstomos ŽIB teisės ir pareigos ir veiklos rezultatais grindžiamas EIT finansinis įnašas ŽIB. Siekiant sumažinti ŽIB tenkančią administracinę naštą ir užtikrinti daugiau ilgalaikio planavimo išteklių ir veiklos, EIT turėtų su ŽIB sudaryti daugiamečius dotacijų susitarimus, kurių trukmė neviršytų trejų metų, arba, jei manoma, kad tai labiau tinkama –metinius dotacijų susitarimus. Nukrypstant nuo Europos Parlamento ir Tarybos reglamento (ES, Euratomas) 2018/1046 (8) (toliau – Finansinis reglamentas), EIT turėtų turėti galimybę tokį partnerystės susitarimą sudaryti pradiniam septynerių metų laikotarpiui ir, jeigu ŽIB veiklos rezultatai, tarpinės peržiūros rezultatai ir išsamaus vertinimo rezultatai bus teigiami, jį pratęsti kitam, ne ilgesniam kaip septyneri metai, laikotarpiui. Baigus galioti partnerystės susitarimui, EIT ir ŽIB gali sudaryti bendradarbiavimo memorandumą, kuriuo siekiama palaikyti aktyvų bendradarbiavimą;
                  
               
                     (19)
                  
                  
                     būtina remti aukštąjį mokslą kaip neatskiriamą, tačiau dažnai trūkstamą žinių trikampio dalį. Dalyvaujančios AMI ir profesinio rengimo ir mokymo paslaugų teikėjai turėtų per ŽIB teikti laipsnius ir diplomus, laikydamiesi nacionalinių taisyklių ir akreditavimo procedūrų. EIT ir ŽIB partnerystės susitarimuose, dotacijų susitarimuose ir bendradarbiavimo memorandumuose turėtų būti numatyta, kad tie laipsniai ir diplomai taip pat turi būti žymimi kaip EIT laipsniai ir diplomai. Be to, EIT turėtų sustiprinti EIT ženklu žymimų laipsnių ir diplomų populiarinimą, kad padidintų jų pripažinimą už EIT bendruomenės ribų ir išplėstų jų naudojimą mokymosi visą gyvenimą programose, profesiniame mokyme, įgūdžių gerinimo, perkvalifikavimo ir kvalifikacijos kėlimo programose. Vykdydamas savo veiklą ir atlikdamas savo darbus EIT turėtų pagal Europos Parlamento ir Tarybos direktyvą 2005/36/EB (9) padėti skatinti studentų, mokslininkų ir darbuotojų mobilumą, taip pat teikti mokymosi visą gyvenimą, mentorystės ir konsultuojamojo ugdymo galimybių;
                  
               
                     (20)
                  
                  
                     reikėtų nustatyti tinkamas EIT atsakomybę, atvirumą ir veiklos skaidrumą užtikrinančias nuostatas. EIT įstatuose turėtų būti numatytos atitinkamos jo valdymą ir veiklą reglamentuojančios taisyklės;
                  
               
                     (21)
                  
                  
                     EIT turėtų turėti juridinio asmens statusą ir, siekiant užtikrinti jo funkcinį savarankiškumą bei nepriklausomumą nuo nacionalinių institucijų ir išorės spaudimo, jis turėtų pats administruoti savo biudžetą, kurio pajamų dalį turėtų sudaryti Sąjungos įnašai;
                  
               
                     (22)
                  
                  
                     tikimasi, kad pramonės, finansų ir paslaugų sektoriai ženkliai prisidės finansuojant ŽIB biudžetą. ŽIB visų pirma turėtų siekti kuo labiau padidinti įnašų iš privačių šaltinių ir iš pajamų, gaunamų iš jų veiklos, dalį, taip pat siekti finansinio tvarumo ir jį pasiekti ne vėliau nei baigsis 15 metų trunkantis EIT finansinės paramos teikimas. ŽIB ir jų organizacijos partnerės turėtų skelbti faktą, kad jos vykdo veiklą EIT kontekste ir kad gauna finansinį įnašą iš Sąjungos bendrojo biudžeto. Be to, finansavimo skaidrumas turėtų būti padidintas teikiant viešai prieinamą informaciją apie tai, kurie projektai finansuojami ir kaip paskirstomos lėšos;
                  
               
                     (23)
                  
                  
                     Sąjungos biudžeto procedūra turėtų būti taikoma tik Sąjungos finansiniam įnašui, mokėtinam iš Sąjungos bendrojo biudžeto. Sąskaitų auditą turėtų atlikti Audito Rūmai pagal Finansinį reglamentą;
                  
               
                     (24)
                  
                  
                     EIT turėtų dėti visas pastangas, kad būtų sudarytos palankesnės sąlygos sklandžiam perėjimui iš vieno DFP laikotarpio į kitą, visų pirma dar vykdomos veiklos atžvilgiu;
                  
               
                     (25)
                  
                  
                     EIT pajamos turėtų apimti Sąjungos įnašą, teikiamą iš finansinio įnašo pagal programą „Europos horizontas“. Turėtų būti įmanoma į tas pajamas įtraukti įnašus iš kitų privačiųjų ir viešųjų šaltinių;
                  
               
                     (26)
                  
                  
                     EIT yra Sąjungos steigiamas organas, kaip tai suprantama Finansinio reglamento 70 straipsnyje, ir EIT atitinkamai turėtų priimti savo finansines taisykles. Todėl EIT turėtų būti taikomas Komisijos deleguotasis reglamentas (ES) 2019/715 (10);
                  
               
                     (27)
                  
                  
                     EIT turėtų priimti suvestinę metinę veiklos ataskaitą, kurioje nurodoma praėjusiais kalendoriniais metais vykdyta veikla ir veiksmų rezultatai. EIT taip pat turėtų pagal savo finansines taisykles priimti SID grindžiamą bendrąjį programavimo dokumentą, kuriame išskiriama planuojama jo iniciatyva vadovaujantis metinėmis ir daugiametėmis programomis ir kuris EIT sudarytų sąlygas reaguoti į vidaus bei išorės pokyčius mokslinių tyrimų, visuomeninėje, technologijos, aukštojo mokslo, inovacijų ir kitose susijusiose srityse. Tas bendrasis programavimo dokumentas turėtų būti perduotas Europos Parlamentui ir Tarybai susipažinti;
                  
               
                     (28)
                  
                  
                     nuo pat įsteigimo EIT gaudavo naudos iš savo darbuotojų ekspertinių žinių. Tačiau dėl teisinės tvarkos, taikomos pagal Reglamentą (EB) Nr. 294/2008, kai kurių iš tų darbuotojų sutarčių galiojimas baigėsi be galimybės jas pratęsti. Siekiant išvengti tokios padėties ateityje ir atsižvelgiant į žmogiškųjų įgūdžių svarbą EIT veiklos sėkmei, EIT yra suinteresuotas, laikantis taikytinos teisinės tvarkos, dėti visas pastangas, kad pritrauktų ir išlaikytų kvalifikuotus darbuotojus;
                  
               
                     (29)
                  
                  
                     tikslinga, kad Komisija inicijuotų nepriklausomus išorinius EIT veiklos, įskaitant per ŽIB valdomą veiklą, vertinimus, visų pirma siekiant parengti SID. Tuose vertinimuose turėtų būti išnagrinėta, kaip EIT vykdo savo misiją, ir jie turėtų apimti EIT ir ŽIB veiklą. Juose turėtų būti įvertinta EIT Sąjungos pridėtinė vertė, poveikis visoje Sąjungoje ir Regioninės inovacijų sistemos (toliau – RIS) veiklos poveikis, atvirumas, efektyvumas, veiksmingumas, informavimo veikla, komunikacija, matomumas, rezultatų sklaida, vykdomos veiklos aktualumas ir tai, ar ji dera su atitinkama Sąjungos ir nacionaline politika ir ar ją papildo, įskaitant sinergiją su kitomis programos „Europos horizontas“ dalimis. Tie vertinimai turėtų būti įtraukti į pagal Reglamentą (ES) 2021/695 Komisijos atliekamus programos „Europos Horizontas“ vertinimus;
                  
               
                     (30)
                  
                  
                     EIT turėtų dėti visas pastangas, kad būtų suvienodinta su kiekvienos ŽIB struktūra susijusi terminija, siekiant dar labiau supaprastinti ir pagerinti EIT atpažįstamumą;
                  
               
                     (31)
                  
                  
                     siekdamas prisidėti prie inovacijų skirtumų Europoje mažinimo, EIT, visų pirma pasitelkdamas RIS, kaip išsamiau nustatyta SID, turėtų remti šalių ir regionų inovacinius pajėgumus, stengtis stiprinti inovacijų ekosistemas, kad būtų sprendžiami pasauliniai iššūkiai, ir į ŽIB integruoti naujas organizacijas partneres;
                  
               
                     (32)
                  
                  
                     ŽIB, veikdamos kaip inovacijų tarpininkės, turėtų apsvarstyti valstybių narių pažangios specializacijos strategijų prioritetus ir sustiprinti jų inovacinius pajėgumus, visiškai atspindėdamos regioninius pajėgumus ir pranašumus, galimybes, silpnybes, taip pat vietos subjektus ir jų veiklą ir rinkas;
                  
               
                     (33)
                  
                  
                     būtina skatinti tvirtą EIT ir EIC sinergiją. ŽIB turėtų skatinti novatoriškų įmonių steigimą, užtikrindamos glaudžią sinergiją su EIC, vengiant dubliavimosi, o EIT naudos gavėjai turėtų turėti galimybę prašyti pasinaudoti EIC teikiamomis paramos priemonėmis, kurios papildytų ŽIB teikiamas paslaugas. Visų pirma ŽIB remiami didelį augimo potencialą turintys startuoliai turėtų galėti pasinaudoti supaprastinta ir dėl to spartesne prieiga prie EIC veiksmų pagal atitinkamas Reglamento (ES) 2021/695 nuostatas, kad jiems būtų padedama sparčiai plėstis, o EIC paramos gavėjai turėtų naudotis EIT teikiamomis paramos sistemomis. Kad būtų išvengiama izoliuotumo ir būtų skatinama sinergija ir bendradarbiavimas, EIT ir EIC turėtų numatyti abipusį ir sistemingą keitimąsi informacija. Valdyba turėtų turėti galimybę, kai tinkama, pakviesti EIC valdybos narius dalyvauti jos posėdžiuose stebėtojų teisėmis;
                  
               
                     (34)
                  
                  
                     siekiant užtikrinti EIT ir ŽIB veiklos tęstinumą laikantis atitinkamų Reglamento (ES) 2021/695 nuostatų, šis reglamentas turėtų įsigalioti skubos tvarka ir tam tikros jo nuostatos turėtų būti taikomos atgaline data nuo 2021 m. sausio 1 d.;
                  
               
                     (35)
                  
                  
                     kadangi šio reglamento tikslų valstybės narės negali deramai pasiekti, o dėl jų masto ir tarptautinio pobūdžio tų tikslų būtų geriau siekti Sąjungos lygmeniu, laikydamasi Europos Sąjungos sutarties (toliau – ES sutartis) 5 straipsnyje nustatyto subsidiarumo principo Sąjunga gali patvirtinti priemones. Pagal tame straipsnyje nustatytą proporcingumo principą šiuo reglamentu neviršijama to, kas būtina nurodytiems tikslams pasiekti,
                  
               PRIĖMĖ ŠĮ REGLAMENTĄ:
         
            1 straipsnis
            Dalykas
            Šiuo reglamentu įsteigiamas Europos inovacijų ir technologijos institutas (toliau – EIT).
         
         
            2 straipsnis
            Terminų apibrėžtys
            Šiame reglamente taikomos šios terminų apibrėžtys:
            
                        1)
                     
                     
                        inovacijos – procesas, įskaitant jo rezultatus, kuriuo naujomis idėjomis atsiliepiama į visuomeninius, ekonominius ar aplinkos poreikius ir paklausą, ir sukuriami nauji produktai, procesai, paslaugos arba verslo, organizaciniai ir socialiniai modeliai, kurie yra sėkmingai pateikiami į esamą rinką arba kurių pagrindu gali būti sukurtos naujos rinkos ir kurie yra naudingi visuomenei;
                     
                  
                        2)
                     
                     
                        žinių ir inovacijų bendrija arba ŽIB – strateginio tinklo formos plataus masto aukštojo mokslo įstaigų, mokslinių tyrimų organizacijų, bendrovių ir kitų suinteresuotųjų subjektų institucionalizuotoji Europos partnerystė, kaip nurodyta Reglamente (ES) 2021/695, vykdant inovacijų procesą, neatsižvelgiant į jos teisinę formą, pagrįsta bendru vidutinės trukmės ir ilgalaikiu inovacijų planavimu siekiant įveikti EIT iššūkius ir prisidėti prie Reglamente (ES) 2021/695 nustatytų tikslų įgyvendinimo;
                     
                  
                        3)
                     
                     
                        kolokacijos centras – atvirai ir skaidriai įsteigtas fizinis centras, kuris skatina žinių trikampio dalyvių tarpusavio ryšius ir jų aktyvų bendradarbiavimą ir veikia kaip pagrindinis keitimosi žiniomis centras, per kurį ŽIB partneriai gali naudotis infrastruktūra ir ekspertinėmis žiniomis, kurių reikia jų bendriems tikslams pasiekti;
                     
                  
                        4)
                     
                     
                        RIS centras – ŽIB sukurtas ir jos struktūros dalimi esantis fizinis centras valstybėje narėje arba asocijuotojoje valstybėje, kuriai yra skirta RIS, ir kuris veikia kaip pagrindinis ŽIB veiklos centras, kuriame sutelkiami ir į ŽIB veiklą įtraukiami vietos žinių trikampio dalyviai;
                     
                  
                        5)
                     
                     
                        organizacija partnerė – teisės subjektas, kuris yra ŽIB narys, ir juo visų pirma gali būti aukštojo mokslo įstaigos, profesinio rengimo ir mokymo paslaugų teikėjai, mokslinių tyrimų organizacijos, viešojo sektoriaus institucijos, valstybinės institucijos, valstybės įmonės ar privačios bendrovės, finansų įstaigos, regioninės ir vietos valdžios institucijos, fondai ir ne pelno organizacijos;
                     
                  
                        6)
                     
                     
                        mokslinių tyrimų organizacija – valstybinis ar privatus teisės subjektas, kuris vykdo mokslinius tyrimus ar technologinę plėtrą, ir tai yra vienas pagrindinių jo tikslų;
                     
                  
                        7)
                     
                     
                        aukštojo mokslo institucija arba AMI – universitetas arba bet kurios rūšies aukštojo mokslo įstaiga, kuri pagal nacionalinę teisę arba praktiką visų pirma teikia magistro ar daktaro laipsnius ir diplomus, nesvarbu koks jos pavadinimas nacionalinėje sistemoje;
                     
                  
                        8)
                     
                     
                        EIT bendruomenė – EIT ir aktyvi visų fizinių ir teisės subjektų, kurie naudojosi ar naudojasi EIT parama arba finansiniu įnašu, bendruomenė;
                     
                  
                        9)
                     
                     
                        Strateginė inovacijų darbotvarkė arba SID – aktas, kuriame išdėstomos EIT būsimų iniciatyvų prioritetinės sritys ir strategija, EIT pajėgumas sukurti didžiausią inovacijų pridėtinę vertę, EIT tikslai, pagrindiniai veiksmai, veiklos būdai, numatomi rezultatai ir poveikis, taip pat reikalingų išteklių programos „Europos horizontas“ ir DFP laikotarpiu sąmata;
                     
                  
                        10)
                     
                     
                        Regioninė inovacijų sistema arba RIS – sistema, kuria skatinamas žinių trikampio integravimas ir puoselėjami valstybių (ir tų valstybių regionų), kurios, kaip nurodyta SIA, Europos inovacijų veiklos švieslentėje priskiriamos prie vidutiniškų arba nuosaikių novatorių, ir atokiausių regionų, kaip tai suprantama Sutarties dėl Europos Sąjungos (SESV) veikimo 349 straipsnyje, inovaciniai pajėgumai, visų pirma pritraukiant ir integruojant į ŽIB naujus partnerius ir mažinant regioninius skirtumus, taip sumažinant atotrūkį inovacijų srityje;
                     
                  
                        11)
                     
                     
                        suinteresuotųjų subjektų forumas – platforma, atvira Sąjungos institucijoms, nacionalinės, regionų ir vietos institucijų atstovams, organizuotoms interesų grupėms ir individualiems verslo, aukštojo mokslo, mokslinių tyrimų sektorių subjektams, asociacijoms, pilietinės visuomenės ir klasterių organizacijoms bei kitoms suinteresuotosioms žinių trikampio šalims;
                     
                  
                        12)
                     
                     
                        ŽIB verslo planas – prie dotacijos susitarimo pridėtas dokumentas, apimantis ne daugiau kaip trejų metų laikotarpį, kuriame aprašomi ŽIB tikslai, būdai, kaip jie turi būti pasiekti, numatomi rezultatai, planuojama ŽIB pridėtinės vertės veikla ir susiję finansiniai poreikiai bei ištekliai, įskaitant veiksmus, kuriais siekiama finansinio tvarumo ir ŽIB atvirumo naujiems partneriams iš visos Sąjungos;
                     
                  
                        13)
                     
                     
                        ŽIB pridėtinės vertės veikla – organizacijų partnerių veikla pagal ŽIB verslo planą, kuria siekiama padėti integruoti aukštojo mokslo, mokslinių tyrimų ir inovacijų žinių trikampį, įskaitant ŽIB įsteigimą, administravimą ir koordinavimą ir kuria prisidedama prie bendrų EIT tikslų įgyvendinimo;
                     
                  
                        14)
                     
                     
                        kelių ŽIB vykdoma veikla – veikla, kuria siekiama stiprinti ŽIB tarpusavio bendradarbiavimą ir sinergiją, užtikrinti didesnį tarpdiscipliniškumą ir kurti ŽIB kritinę masę sprendžiant bendro intereso temas;
                     
                  
                        15)
                     
                     
                        bendradarbiavimo memorandumas – EIT ir ŽIB susitarimas, kuriuo siekiama išlaikyti ŽIB aktyvia EIT bendruomenės dalimi pasibaigus galioti partnerystės susitarimui ir į kurį įtrauktos sąlygos dėl galimybės dalyvauti EIT konkurenciniuose kvietimuose dalyvauti tam tikroje konkrečioje veikloje ir tarpvalstybinėje veikloje, turinčioje didelę Sąjungos pridėtinę vertę;
                     
                  
                        16)
                     
                     
                        finansinis tvarumas – ŽIB pajėgumas finansuoti savo žinių trikampio veiklą nepriklausomai nuo EIT įnašų.
                     
                  
         
            3 straipsnis
            Misija ir tikslai
            
               1.   EIT misija – prisidėti prie tvaraus Sąjungos ekonominio augimo ir konkurencingumo stiprinant Sąjungos ir valstybių narių inovacinius gebėjimus, kad būtų sprendžiami svarbiausi visuomenei kylantys iššūkiai. Jis to siekia skatindamas aukščiausius standartus atitinkančio aukštojo mokslo, mokslinių tyrimų ir inovacijų tarpusavio sinergiją, integraciją ir bendradarbiavimą, be kita ko, skatindamas verslumą, taip atvirai ir skaidriai stiprindamas inovacijų ekosistemas visoje Sąjungoje. EIT taip pat įgyvendina strateginius Sąjungos prioritetus ir prisideda prie Sąjungos tikslų ir politikos, įskaitant Europos žaliąjį kursą, Europos ekonomikos gaivinimo planą, Europos duomenų strategiją ir Tvarios ir skaitmeninės Europos MVĮ strategiją bei Naują Europos pramonės strategiją, taip pat tų, kurie susiję su Sąjungos strateginio savarankiškumo siekimu, įgyvendinimo, kartu išsaugant atvirą ekonomiką. Be to, jis padeda spręsti pasaulinius iššūkius, įskaitant DVT, laikantis Darbotvarkės iki 2030 m. ir Paryžiaus susitarimo principų, ir užtikrinti, kad ne vėliau kaip iki 2050 m. būtų pereita prie neutralaus šiltnamio efektą sukeliančių dujų poveikio klimatui ekonomikos.
            
            
               2.   2021–2027 m. biudžeto laikotarpiu EIT padeda įgyvendinti programos „Europos horizontas“ bendrąjį ir konkrečius tikslus, visapusiškai atsižvelgdamas į jos strateginį planavimą.
            
         
         
            4 straipsnis
            SID
            
               1.   SID nustatomos EIT prioritetinės sritys ir strategija atitinkamam septynerių metų laikotarpiui, vadovaujantis programos „Europos horizontas“ tikslais ir prioritetais, nustatytais Reglamente (ES) 2021/695, ir pateikiamas EIT tikėtino socialinio ir ekonominio poveikio, jo informavimo veiklos ir jo gebėjimų sukurti didžiausią su inovacijomis susijusią pridėtinę vertę įvertinimas. SID turi būti suderinama su ataskaitų teikimo, stebėsenos bei vertinimo ir kitais reikalavimais, nustatytais Reglamente (ES) 2021/695, ir joje turi būti atsižvelgiama į šio reglamento 20 straipsnyje nurodytos EIT nuolatinės stebėsenos ir periodinio nepriklausomo vertinimo rezultatus.
            
            
               2.   SID atsižvelgiama į programos „Europos horizontas“ strateginį planavimą, užtikrinant suderinamumą su tos programos iššūkiais ir papildomumą su EIC, įsteigta Reglamentu (ES) 2021/695, taip pat ja kuriama ir skatinama tinkama EIT veiklos ir kitų atitinkamų Sąjungos, nacionalinių ir regioninių programų, kuriomis remiami moksliniai tyrimai ir inovacijos, švietimas ir įgūdžių ugdymas, tvari ir konkurencinga pramonė, verslumas ir regionų vystymasis, sinergija ir papildomumas.
            
            
               3.   SID turi būti numatomi finansiniai poreikiai ir šaltiniai, atsižvelgiant į būsimą veiklą, ilgalaikę plėtrą ir EIT finansavimą. Joje taip pat pateikiamas orientacinis finansinis planas atitinkamos DFP laikotarpiui.
            
            
               4.   EIT, pasikonsultavęs su esamomis ŽIB ir atsižvelgdamas į jų nuomones, parengia savo indėlį į Komisijos pasiūlymą dėl SID ir pateikia jį Komisijai. EIT indėlis skelbiamas viešai.
            
            
               5.   Komisijos pasiūlymu Europos Parlamentas ir Taryba patvirtina SID laikydamiesi SESV 173 straipsnio 3 dalies.
            
         
         
            5 straipsnis
            EIT organai ir valstybių narių atstovų grupė
            
               1.   EIT organai yra organai, nustatyti šioje dalyje.
               Valdybą sudaro aukšto lygio nariai, turintys patvirtintos patirties aukštojo mokslo, mokslinių tyrimų, inovacijų ar verslo srityse. Valdyba yra atsakinga už vadovavimą EIT veiklai ir jos stebėseną, už ŽIB atranką, paskyrimą, finansavimą, stebėseną ir vertinimą, be kita ko, už atitinkamų taisomųjų priemonių taikymą, jei ŽIB veiklos rezultatai yra nepatenkinami, bei visus kitus strateginius sprendimus. Vykdant valdybos atranką atsižvelgiama į lyčių ir geografinės pusiausvyros kriterijus. Valdyba savo pirmininką renka iš savo narių.
               Vykdomąjį komitetą sudaro atrinkti nariai, atstovaujantys visoms trims žinių trikampio dalims, ir valdybos pirmininkas. Vykdomasis komitetas padeda valdybai vykdyti jos užduotis ir, bendradarbiaujant su direktoriumi, pasirengti valdybos posėdžiams.
               Direktorių paskiria valdyba. Direktorius veikia kaip EIT teisinis atstovas ir yra atsakingas už valdybos sprendimų įgyvendinimą, EIT veiklą ir kasdienį valdymą.
               Vidaus audito padalinys veikia visiškai nepriklausomai ir pagal atitinkamus tarptautinius standartus. Vidaus audito padalinys pataria valdybai ir direktoriui finansų bei administracinio valdymo ir EIT kontrolės struktūrų klausimais, taip pat finansinių ryšių su ŽIB organizavimo klausimais ar visais kitais valdybai rūpimais klausimais.
            
            
               2.   Išsamios nuostatos dėl EIT organų pateikiamos EIT įstatuose, nustatytuose I priede.
            
            
               3.   Įsteigiama valstybių narių atstovų grupė (toliau – VNAG).
               VNAG sudaro po vieną kiekvienos valstybės narės ir kiekvienos asocijuotosios valstybės atstovą.
               VNAG konsultuoja valdybą ir direktorių:
               
                           a)
                        
                        
                           dėl EIT partnerystės susitarimų su ŽIB pratęsimo ar nutraukimo, kaip nurodyta I priedo 3 skirsnio 6 punkte,
                        
                     
                           b)
                        
                        
                           dėl bendradarbiavimo memorandumų su kiekviena ŽIB sudarymo, kaip nurodyta I priedo 3 skirsnio 6 punkte, ir
                        
                     
                           c)
                        
                        
                           dėl EIT strategiškai svarbių klausimų, išskyrus tuos, kurie nurodyti a ir b punktuose, dalindamasi su jais susijusia patirtimi.
                        
                     VNAG taip pat konsultuoja ŽIB ir dalijasi su jomis patirtimi.
               VNAG reguliariai informuojamas apie EIT ir ŽIB veiklos rezultatus, pasiekimus ir vykdomą veiklą, jų stebėsenos ir vertinimo rezultatus, veiklos rodiklius ir taisomąsias priemones. VNAG pateikia savo nuomonę tais klausimais.
               VNAG palengvina EIT bei ŽIB veiklos ir nacionalinių programų bei iniciatyvų atitinkamą sinergiją ir papildomumą, įskaitant ŽIB veiklos potencialų nacionalinį bendrą finansavimą.
            
         
         
            6 straipsnis
            Užduotys
            Siekdamas įgyvendinti savo misiją ir tikslus, nustatytus 3 straipsnyje, EIT vykdo bent šią veiklą:
            
                        a)
                     
                     
                        pagal SID nustato savo pagrindinius prioritetus bei veiklą ir juos įgyvendina pagal taikytinas Reglamento (ES) 2021/695 nuostatas;
                     
                  
                        b)
                     
                     
                        užtikrina atvirumą potencialioms naujoms organizacijoms partnerėms, visų pirma MVĮ ir kuriamiems kompetencijos centrams visoje Sąjungoje, ir didina jų informuotumą, taip pat skatina jas dalyvauti, be kita ko, per RIS, vykdomoje jo veikloje, remiantis esamais informacijos tinklais ir struktūromis;
                     
                  
                        c)
                     
                     
                        atrenka ir paskiria ŽIB pagal 9 straipsnį, partnerystės susitarimais ir dotacijų susitarimais nustato ŽIB teises ir pareigas, vykdo ŽIB priežiūrą ir teikia joms tinkamą paramą ir strategines gaires, taikydamas tinkamas kokybės kontrolės priemones, vykdydamas nuolatinę jų veiklos stebėseną ir atlikdamas periodinius išorės vertinimus pagal 11 straipsnį, ir prireikus imasi taisomųjų priemonių;
                     
                  
                        d)
                     
                     
                        vadovauja RIS įgyvendinimui, taip pat pasitelkiant ŽIB įsteigtus RIS centrus;
                     
                  
                        e)
                     
                     
                        užtikrina tinkamą koordinavimo lygį ir sudaro palankias sąlygas ŽIB tarpusavio komunikacijai ir teminiam bendradarbiavimui bei skelbia kvietimus teikti pasiūlymus dėl kelių ŽIB vykdomos veiklos ir bendrų paslaugų;
                     
                  
                        f)
                     
                     
                        užtikrina, kad ŽIB plačiai taikytų EIT ženklu žymimus laipsnius ir diplomus, stiprina jų populiarinimą už EIT bendruomenės ribų ir išplečia jų naudojimą, įtraukdamas mokymosi visą gyvenimą programas;
                     
                  
                        g)
                     
                     
                        skatina geriausios praktikos skleidimą žinių trikampio integravimo tikslais, įskaitant tarp ŽIB ir visoje Sąjungoje, be kita ko, pasitelkiant RIS, kad būtų plėtojama bendra inovacijų ir žinių perdavimo kultūra ir ŽIB būtų skatinamos būti atviros naujiems nariams vykdant informavimo veiklą;
                     
                  
                        h)
                     
                     
                        skatina plačią EIT bendruomenės pasiektų rezultatų ir teikiamų galimybių sklaidą, informavimą apie juos ir jų panaudojimą, siekiant didinti informuotumą apie EIT, jo matomumą ir žinias apie jį visoje Sąjungoje, taip pat skatinti dalyvavimą EIT bendruomenės veikloje;
                     
                  
                        i)
                     
                     
                        padeda ŽIB rengti veiksmingas finansinio tvarumo strategijas, pagal kurias būtų pritrauktos lėšos iš kitų viešųjų ir privačiųjų šaltinių;
                     
                  
                        j)
                     
                     
                        padeda didinti kompetenciją aukštojo mokslo, mokslinių tyrimų ir inovacijų srityse, visų pirma populiarindamas ŽIB kaip puikias inovacijų partneres;
                     
                  
                        k)
                     
                     
                        skatina taikyti daugiadalykius inovacijų metodus visuose sektoriuose, be kita ko, pasitelkiant technologinių, socialinių ir netechnologinių sprendimų integravimą, tvarumą ir poveikio klimatui neutralizavimą projektavimo stadijoje, organizacinius metodus ir sutelkiant dėmesį į verslumą ir naujus verslo modelius;
                     
                  
                        l)
                     
                     
                        kai tinkama, pagal Reglamentą (ES) 2021/695 užtikrina EIT veiklos ir kitų Sąjungos programų papildomumą ir sinergiją;
                     
                  
                        m)
                     
                     
                        skatina ŽIB diskusijas apie novatoriškus intelektinės nuosavybės teisių modelius, keitimąsi patirtimi ir praktine patirtimi ir jų sklaidą, siekiant skatinti žinių perdavimą ir sklaidą tiek tarp pačių ŽIB, tiek plačiau visoje Sąjungoje;
                     
                  
                        n)
                     
                     
                        teikia reikiamą paramą ir skatina sinergiją su ŽIB, kad būtų kuriami novatoriški sprendimai;
                     
                  
                        o)
                     
                     
                        bent kas dvejus metus organizuoja reguliarius suinteresuotųjų subjektų forumo posėdžius, kad informuotų ir diskutuotų apie EIT veiklą, savo patirtį, geriausią praktiką ir indėlį į Sąjungos inovacijų, mokslinių tyrimų ir švietimo politiką bei tikslus, taip pat, kai aktualu, kitų sričių Sąjungos politiką ir tikslus, ir kad sudarytų sąlygas suinteresuotiesiems subjektams pateikti savo nuomonę;
                     
                  
                        p)
                     
                     
                        organizuoja VNAG posėdžius bent du kartus per metus atskirai nuo suinteresuotųjų subjektų forumo posėdžių;
                     
                  
                        q)
                     
                     
                        sudaro sąlygas sukurti EIT bendruomenės bendrą paslaugų infrastruktūrą;
                     
                  
                        r)
                     
                     
                        skatina ilgainiui kurti RIS centrų ir kolokacijos centrų tinklus valstybėse narėse, siekiant palengvinti jų bendradarbiavimą EIT bendruomenėje ir bendradarbiavimą su vietos inovacijų ekosistemomis;
                     
                  
                        s)
                     
                     
                        stebi ŽIB veiklos, kurią jos turi vykdyti savo organizacijų narių, visų pirma AMI, profesinio rengimo ir mokymo teikėjų, MVĮ ir startuolių, verslumo ir inovaciniams pajėgumams plėtoti ir joms integruoti į inovacijų ekosistemas visoje Sąjungoje, laikantis žinių trikampio metodo;
                     
                  
                        t)
                     
                     
                        bendradarbiaudamas su Komisija ir pasikonsultavęs su ŽIB, parengia, pradeda įgyvendinti ir koordinuoja bandomąją iniciatyvą, kuria remiami aukštojo mokslo įstaigų inovacijų ir verslumo pajėgumai ir jų integravimas į inovacijų ekosistemas (toliau – bandomoji aukštojo mokslo iniciatyva), kurią turi įgyvendinti ŽIB.
                     
                  
         
            7 straipsnis
            ŽIB
            
               1.   ŽIB vykdo bent šią veiklą:
               
                           a)
                        
                        
                           vykdo inovacinę veiklą ir investicijas, turinčias Sąjungos pridėtinę vertę, be kita ko, sudarydamos palankesnes sąlygas kurti novatoriškus startuolius ir vystyti novatoriškas įmones, užtikrinant papildomumą su EIC ir programa „InvestEU“ („InvestEU“), visiškai apjungdamos mokslinių tyrimų ir aukštojo mokslo aspektus, siekdamos kritinės masės ir skatindamos rezultatų sklaidą bei panaudojimą;
                        
                     
                           b)
                        
                        
                           vykdo pagrindinių ekonomikos, aplinkos ir visuomenės interesų sričių inovatyvius mokslinius tyrimus, eksperimentus, prototipų kūrimą ir demonstravimą, pagrįstus Sąjungos ir nacionalinių mokslinių tyrimų rezultatais, kurie gali padėti stiprinti Sąjungos konkurencingumą tarptautiniu lygmeniu ir rasti svarbiausių iššūkių, iškilusių Europos visuomenei, įskaitant su sveikata ir skaitmenine rinka susijusius iššūkius, sprendimus;
                        
                     
                           c)
                        
                        
                           vykdo švietimo ir mokymo, visų pirma magistrantūros ir doktorantūros pakopų, veiklą, taip pat rengia profesinio rengimo kursus srityse, kurios gali patenkinti būsimus Europos socialinius ir ekonominius, taip pat socialinius ir ekologinius poreikius, ir kuriais išplečiama Sąjungos talentų bazė, skatinama plėtoti su inovacijomis susijusius gebėjimus, gerinti vadybos bei verslumo gebėjimus, didinti tyrėjų bei studentų judumą ir skatinti EIT švietimo ir mokymo veikloje, įskaitant EIT ženklu pažymėtas programas, dalyvavusių asmenų dalijimąsi žiniomis, mentorystę ir tinklaveiką;
                        
                     
                           d)
                        
                        
                           vykdo veiksmus, kurie sudaro dalį bandomosios aukštojo mokslo iniciatyvos ir kuriais siekiama geriau integruoti AMI į inovacijų vertės grandines ir ekosistemas, ir jas suburti su kitais svarbiausiais inovacijų srities žinių trikampio veikėjais, taip stiprinant jų inovacijų ir verslumo pajėgumus;
                        
                     
                           e)
                        
                        
                           vykdo informavimo veiklą ir geriausios praktikos inovacijų srityje sklaidą, daugiausia dėmesio skirdamos aukštojo mokslo, mokslinių tyrimų ir verslo, įskaitant paslaugų ir finansų sektorius ir, kai tinkama, viešąsias ir trečiojo sektoriaus organizacijas, bendradarbiavimo vystymui;
                        
                     
                           f)
                        
                        
                           vykdo RIS veiklą, visapusiškai integruotą į ŽIB daugiametę strategiją ir susietą su atitinkamomis pažangiosios specializacijos strategijomis, kaip apibrėžta Reglamento (ES) 2021/695 2 straipsnio 2 punkte, kad būtų stiprinami inovaciniai pajėgumai ir plėtojamos tvarios inovacijų sistemos, siekiant visoje Sąjungoje sumažinti inovacijų veiklos skirtumus ir atotrūkį;
                        
                     
                           g)
                        
                        
                           atitinkamais atvejais siekia ŽIB veiklos ir esamų Sąjungos, nacionalinių ir regioninių programų, visų pirma, EIC, kitų Europos partnerysčių ir programos „Europos Horizontas“ misijų, sinergijos ir papildomumo;
                        
                     
                           h)
                        
                        
                           telkia lėšas iš viešųjų ir privačiųjų šaltinių, visų pirma stengdamosi vis didesnę savo biudžeto dalį surinkti iš privačiųjų šaltinių ir iš pajamų, gaunamų vykdant savo veiklą, vadovaujantis 18 straipsniu;
                        
                     
                           i)
                        
                        
                           paprašius teikia informaciją apie vykdant ŽIB veiklą sukurtus mokslinių tyrimų ir inovacijų produktus, rezultatus ir su jais susijusias intelektinės nuosavybės teises, taip pat apie atitinkamus išradėjus.
                        
                     
            
               2.   Nedarant poveikio EIT ir ŽIB partnerystės susitarimams ir dotacijų susitarimams, ŽIB iš esmės savarankiškai nustato savo vidaus organizavimą bei sudėtį ir savo darbotvarkę bei darbo metodus, jei jie padeda daryti pažangą siekiant ŽIB ir EIT tikslų, kartu atsižvelgdamos į programos „Europos horizontas“ strateginį planavimą ir EIT strateginę kryptį, kuri išdėstyta SID ir kurią nustato valdyba.
               ŽIB visų pirma:
               
                           a)
                        
                        
                           nustato skaidrią vidaus valdymo tvarką, kuri atspindi aukštojo mokslo, mokslinių tyrimų ir inovacijų žinių trikampį;
                        
                     
                           b)
                        
                        
                           užtikrina savo atvirumą visoms potencialioms naujoms organizacijoms partnerėms visoje Sąjungoje, kurios partnerystei suteikia pridėtinės vertės, ir populiarina savo atvirumą taikydamos aiškius ir skaidrius prisijungimo ir pasitraukimo kriterijus, be kita ko, pasitelkdamos atvirus konkursus;
                        
                     
                           c)
                        
                        
                           nustato vidaus taisykles, įskaitant elgesio kodeksą, kuriomis užtikrinamas atviras ir skaidrus jų veikimas;
                        
                     
                           d)
                        
                        
                           nustato ir įgyvendina savo verslo planus;
                        
                     
                           e)
                        
                        
                           nustato ir įgyvendina strategijas, skirtas finansiniam tvarumui užtikrinti.
                        
                     
            
               3.   ŽIB gali priimti priemones ir iniciatyvas, skirtas COVID-19 krizės padariniams sušvelninti, visų pirma veiksmus, kuriais siekiama padidinti labai mažų įmonių, MVĮ ir startuolių, taip pat studentų, mokslininkų bei darbuotojų atsparumą.
            
            
               4.   EIT ir kiekvienos ŽIB santykiai grindžiami partnerystės susitarimais, dotacijų susitarimais arba, laikantis 12 straipsnio, bendradarbiavimo memorandumais.
            
         
         
            8 straipsnis
            Dalyvavimo ir sklaidos taisyklės
            Taikomos dalyvavimo programoje „Europos horizontas“ ir jos sklaidos taisyklės. Nukrypstant nuo tų taisyklių:
            
                        a)
                     
                     
                        būtiniausios sąlygos ŽIB sukurti išdėstytos šio reglamento 9 straipsnio 3 ir 4 dalyse;
                     
                  
                        b)
                     
                     
                        ŽIB pridėtinės vertės veiklai, kai tinkama, gali reikėti nustatyti specialias nuosavybės, prieigos teisių, naudojimo ir sklaidos taisykles.
                     
                  
         
            9 straipsnis
            ŽIB atranka ir skyrimas
            
               1.   EIT, atlikusi konkurencingą, atvirą ir skaidrią procedūrą, atrenka partnerystes ir paskiria jas ŽIB. Taikomos sąlygos ir kriterijai, nustatyti Reglamente (ES) 2021/695, inter alia, jo 28 straipsnio 3 dalyje, ir Europos partnerysčių atrankos kriterijai. Valdyba gali išsamiau apibrėžti tuos kriterijus, priimdama ir paskelbdama ŽIB atrankos kriterijus, grindžiamus kompetencijos ir inovacijų aktualumo sprendžiant pasaulinius iššūkius ir siekiant įgyvendinti Sąjungos politikos prioritetus, principais.
            
            
               2.   EIT, vadovaudamasis SID nustatytomis prioritetinėmis sritimis ir tvarkaraščiu, pradeda ŽIB atranką ir skyrimą, atsižvelgdamas į prioritetus, nustatytus atliekant programos „Europos horizontas“ strateginį planavimą.
            
            
               3.   Būtina ŽIB įsteigimo sąlyga – steigiant ŽIB turi dalyvauti bent trys nepriklausomos organizacijos partnerės, kurios apima bent vieną AMI, vieną mokslinių tyrimų organizaciją ir vieną privačią bendrovę ir kurios yra įsisteigusios bent trijose skirtingose valstybėse narėse.
            
            
               4.   Papildant 3 dalyje nustatytą sąlygą, bent du trečdaliai ŽIB sudarančių organizacijų partnerių turi būti įsteigtos valstybėse narėse.
            
            
               5.   EIT, prieš pradėdamas naujų ŽIB atrankos procedūrą, patvirtina ir paskelbia ŽIB veiklos finansavimo, stebėsenos ir vertinimo kriterijus ir procedūrą. EIT nedelsiant informuoja VNAG ir Europos Parlamentą apie tuos kriterijus ir procedūrą.
            
         
         
            10 straipsnis
            ŽIB vertinimo ir stebėsenos principai
            EIT, remdamasis rodikliais ir stebėsenos nuostatomis, nustatytais, inter alia, Reglamente (ES) 2021/695 ir SID, bei glaudžiai bendradarbiaudamas su Komisija, organizuoja kiekvienos ŽIB veiklos, rezultatų ir poveikio nuolatinę stebėseną ir periodinius išorės vertinimus, įskaitant jų pažangą siekiant finansinio tvarumo, išlaidų efektyvumo ir atvirumo naujiems nariams.
            Tokios stebėsenos ir vertinimų rezultatai pateikiami Europos Parlamentui ir Tarybai ir skelbiami viešai.
         
         
            11 straipsnis
            Partnerystės susitarimo trukmė, pratęsimas ir nutraukimas
            
               1.   Nukrypstant nuo Finansinio reglamento 130 straipsnio 4 dalies c punkto, EIT gali sudaryti partnerystės susitarimą su ŽIB pradiniam septynerių metų laikotarpiui.
            
            
               2.   Remdamasis ŽIB nuolatinės stebėsenos pagal 10 straipsnį rezultatais, EIT, prižiūrimas valdybos, atlieka tarpines ŽIB veiklos ir rezultatų peržiūras, apimančias pirmuosius trejus partnerystės susitarimo įgyvendinimo metus.
               Jei partnerystės susitarimas pratęsiamas, EIT atlieka tokias tarpines peržiūras, apimančias pirmuosius trejus metus po jo pratęsimo.
               Valdyba tas tarpines peržiūras paskelbia viešai.
            
            
               3.   Prieš pasibaigiant 1 dalyje nurodytam septynerių metų laikotarpiui, EIT, prižiūrimas valdybos ir padedamas nepriklausomų išorės ekspertų, atlieka kiekvienos ŽIB išsamų veiklos ir rezultatų vertinimą.
            
            
               4.   Valdyba, pasikonsultavusi su VNAG, gali pratęsti partnerystės susitarimą kitam, ne ilgesniam kaip septyneri metai, laikotarpiui, arba nebetęsti EIT finansinio įnašo ir nepratęsti partnerystės susitarimo su ŽIB, remdamasi:
               
                           a)
                        
                        
                           tarpinės peržiūros, nurodytos 2 dalies pirmoje pastraipoje, rezultatais ir
                        
                     
                           b)
                        
                        
                           išsamaus vertinimo, nurodyto 3 dalyje, rezultatais.
                        
                     Prieš pratęsdamas 1 dalyje nurodytą septynerių metų laikotarpį, EIT apie tai informuoja Europos Parlamentą ir Tarybą.
            
            
               5.   Spręsdama, ar pratęsti partnerystės susitarimą su ŽIB pagal 4 dalį, valdyba atsižvelgia į Europos partnerysčių įgyvendinimo, stebėsenos ir vertinimo kriterijus, nustatytus Reglamente (ES) 2021/695, ir, ŽIB atžvilgiu, į šiuos aspektus:
               
                           a)
                        
                        
                           jų aktualumą sprendžiant Sąjungos pasaulinius iššūkius;
                        
                     
                           b)
                        
                        
                           jų Sąjungos pridėtinę vertę ir aktualumą atsižvelgiant į EIT tikslus;
                        
                     
                           c)
                        
                        
                           tai, ar pasiekti jų tikslai;
                        
                     
                           d)
                        
                        
                           jų pastangas koordinuoti savo veiklą su kitomis atitinkamomis mokslinių tyrimų ir inovacijų iniciatyvomis;
                        
                     
                           e)
                        
                        
                           jų gebėjimą užtikrinti atvirumą naujiems nariams;
                        
                     
                           f)
                        
                        
                           jų pasiekimus pritraukiant naujus narius iš visos Sąjungos;
                        
                     
                           g)
                        
                        
                           tai, ar jos laikosi gero valdymo principų;
                        
                     
                           h)
                        
                        
                           jų pastangas kurti ir įgyvendinti priemones ir veiklą, kuriomis atsižvelgiama į lyčių aspektą, ir tų pastangų rezultatus, ir
                        
                     
                           i)
                        
                        
                           jų gebėjimą plėtoti tvarias inovacijų ekosistemas ir pasiektą finansinio tvarumo lygį.
                        
                     
            
               6.   Jei ŽIB veiklos nuolatinės stebėsenos, tarpinės peržiūros ar išsamaus vertinimo, nurodytų šio straipsnio 2 ir 3 dalyse, rezultatai, rodo, kad 10 straipsnyje nurodytose srityse padaryta nepakankama pažanga, arba jiems stinga Sąjungos pridėtinės vertės, valdyba imasi tinkamų taisomųjų priemonių, įskaitant EIT finansinio įnašo sumažinimą, pakeitimą ar atšaukimą arba partnerystės susitarimo nutraukimą.
            
            
               7.   Prieš pasibaigiant partnerystės susitarimo galiojimui, EIT, prižiūrimas valdybos, atlieka galutinę KIC rezultatų ir veiklos peržiūrą. Jei galutinės peržiūros, atliekamos prieš pasibaigiant partnerystės susitarimui, rezultatai yra teigiami, EIT gali su ŽIB sudaryti bendradarbiavimo memorandumą.
            
         
         
            12 straipsnis
            Bendradarbiavimo memorandumas
            
               1.   Bendradarbiavimo memorandumo trukmę, turinį ir struktūrą nustato valdyba, atsižvelgdama į išsamų nepriklausomą tyrimą. Tame tyrime įvertinamos ŽIB pastangos pasiekti finansinį tvarumą, gaunamos pajamos ir ŽIB finansinė perspektyva. Be to, vertinime nustatoma veikla, kurios tęsimui gali kilti pavojus dėl išteklių stokos.
            
            
               2.   Į bendradarbiavimo memorandumą įtraukiamos:
               
                           a)
                        
                        
                           teisės ir pareigos, susijusios su žinių trikampio veiklos tęsimu, taip pat ŽIB ekosistemos ir tinklo palaikymu;
                        
                     
                           b)
                        
                        
                           EIT vardo naudojimo ir dalyvavimo EIT apdovanojimų programoje ir kitose EIT organizuojamose iniciatyvose sąlygos;
                        
                     
                           c)
                        
                        
                           dalyvavimo aukštojo mokslo ir mokymo veikloje sąlygos, įskaitant EIT prekių ženklo naudojimą švietimo ir mokymo programoms ir santykius su EIT alumnų bendruomene;
                        
                     
                           d)
                        
                        
                           dalyvavimo EIT kvietimuose teikti pasiūlymus dėl konkrečios veiklos, įskaitant kelių ŽIB vykdomą veiklą ir bendras paslaugas, sąlygos;
                        
                     
                           e)
                        
                        
                           papildomos EIT paramos didelę Sąjungos pridėtinę vertę turinčiai tarpvalstybinei koordinavimo veiklai tarp kolokacijos centrų sąlygos.
                        
                     
            
               3.   Jei bendradarbiavimo memorandumas nesudaromas, ŽIB savo veikloje EIT vardo naudoti negali.
            
         
         
            13 straipsnis
            Laipsniai ir diplomai
            
               1.   Laipsnius ir diplomus, susijusius su aukštojo mokslo veikla, nurodyta 7 straipsnio 1 dalies c punkte, suteikia dalyvaujančios AMI ir profesinio rengimo ir mokymo paslaugų teikėjai, laikydamiesi nacionalinių taisyklių ir akreditavimo procedūrų. EIT ir ŽIB sudarytuose partnerystės susitarimuose, dotacijų susitarimuose ir bendradarbiavimo memorandumuose numatoma, kad tokie laipsniai ir diplomai taip pat turi būti žymimi kaip EIT laipsniai ir diplomai.
            
            
               2.   EIT skatina dalyvaujančias AMI ir profesinio rengimo ir mokymo paslaugų teikėjus:
               
                           a)
                        
                        
                           teikti bendrus arba dauginius laipsnius ir diplomus, atspindinčius integruotąjį ŽIB pobūdį, kuriuos taip pat gali teikti viena AMI arba vienas profesinio rengimo ir mokymo paslaugų teikėjas;
                        
                     
                           b)
                        
                        
                           skleisti geriausią horizontaliųjų klausimų sprendimo praktiką;
                        
                     
                           c)
                        
                        
                           savo mokymuose ir diplomuose propaguoti ir viešinti EIT ženklą;
                        
                     
                           d)
                        
                        
                           rengti įvairias strategijas siekiant propaguoti efektyvų bendradarbiavimą su inovacijų ekosistemomis ir įmonėmis bei skatinti verslumo mąstyseną;
                        
                     
                           e)
                        
                        
                           kurti programas, kuriose daugiausia dėmesio skiriama mokymuisi visą gyvenimą ir sertifikavimui;
                        
                     
                           f)
                        
                        
                           skirti ypatingą dėmesį lyčių pusiausvyros užtikrinimui ir lyčių aspektu grindžiamam požiūriui, ypač tose srityse, kuriose moterų vis dar yra nepakankamai, tokiose kaip informacinės ir ryšių technologijos, tikslieji ir gamtos mokslai, technologijos, inžinerija ir matematika;
                        
                     
                           g)
                        
                        
                           atsižvelgti į:
                           
                                       i)
                                    
                                    
                                       Sąjungos veiksmą, kurio imamasi pagal Sutarties 165 ir 166 straipsnius;
                                    
                                 
                                       ii)
                                    
                                    
                                       veiksmą, kurio imamasi Europos aukštojo mokslo erdvėje.
                                    
                                 
                     
         
         
            14 straipsnis
            EIT veiklos nepriklausomumas ir suderinamumas su Sąjungos, valstybės narės ar tarpvyriausybiniais veiksmais
            
               1.   EIT savo veiklą vykdo nepriklausomai nuo nacionalinių institucijų ir išorės jėgų spaudimo, užtikrinant, kad, ją koordinuojant, tokia veikla derėtų su kitais Sąjungos lygiu įgyvendinamais veiksmais ir priemonėmis, ypač aukštojo mokslo, mokslinių tyrimų ir inovacijų srityse.
            
            
               2.   EIT taip pat turi siekti sinergijos ir papildomumo, tinkamai atsižvelgdamas į regioninio, nacionalinio ir tarpvyriausybinio lygio politines priemones ir iniciatyvas, siekdamas naudotis geriausia praktika, pripažintomis koncepcijomis ir esamais ištekliais.
               Komisija teikia EIT reikiamą paramą kuriant tinkamą sinergiją ir papildomumą su kita veikla, vykdoma pagal Reglamentą (ES) 2021/695, taip pat su kitomis Sąjungos iniciatyvomis ir programomis, vengiant dubliavimosi.
               Komisija EIT teikia rekomendacijas, kaip sumažinti ŽIB administracinę naštą.
            
         
         
            15 straipsnis
            Teisinis statusas
            
               1.   EIT yra Sąjungos įstaiga ir turi juridinio asmens statusą. Visose valstybėse narėse jis naudojasi plačiausiu teisnumu, suteikiamu juridiniams asmenims pagal nacionalinę teisę. Visų pirma jis turi teisę įsigyti ir perleisti kilnojamąjį ir nekilnojamąjį turtą bei būti šalimi teismo procese.
            
            
               2.   EIT taikomas prie ES sutarties ir SESV pridėtas Protokolas Nr. 7 dėl Europos Sąjungos privilegijų ir imunitetų.
            
         
         
            16 straipsnis
            Atsakomybė
            
               1.   EIT atsakingas tik už savo pareigų vykdymą.
            
            
               2.   Sutartinę EIT atsakomybę reglamentuoja atitinkamos sutartinės nuostatos ir konkrečiai sutarčiai taikoma teisė.
               Europos Sąjungos Teisingumo Teismui (toliau – Teisingumo Teismas) turi jurisdikciją pagal bet kurią EIT sudarytoje sutartyje esančią arbitražinę išlygą.
            
            
               3.   Nesutartinės atsakomybės atveju EIT, pagal bendruosius teisės principus, bendrus valstybių narių teisei, atlygina bet kokią žalą, kurią padaro jis pats arba jo darbuotojai vykdydami savo pareigas.
               Teisingumo Teismas turi jurisdikciją spręsti ginčus dėl tokios žalos atlyginimo.
            
            
               4.   Bet kuris EIT mokėjimas, skirtas apmokėti 2 ir 3 dalyse nurodytus įsipareigojimus, ir su tuo susijusios sąnaudos ir išlaidos laikomi EIT išlaidomis ir dengiamos iš EIT išteklių.
            
            
               5.   Teisingumo Teismas turi jurisdikciją nagrinėti ieškinius, pareikštus EIT, pagal SESV 263 ir 265 straipsnius.
            
         
         
            17 straipsnis
            Skaidrumas ir galimybė susipažinti su dokumentais
            
               1.   EIT ir ŽIB užtikrina aukštą savo vykdomos veiklos skaidrumo lygį. Visų pirma, EIT ir ŽIB turi sukurti visiems prieinamą ir nemokamą interneto svetainę, kurioje būtų teikiama informacija apie jų veiklą ir jų teikiamas galimybes, ypač apie atvirus kvietimus teikti pasiūlymus.
            
            
               2.   EIT ir ŽIB pateikia išsamią informaciją apie visus jų paskelbtus kvietimus teikti pasiūlymus, įskaitant informaciją apie jų vertinimo procesus ir šių kvietimų teikti pasiūlymus rezultatus. Laikantis Reglamento (ES) 2021/695, ta informacija laiku ir paieškai pritaikytu bei atsekamu būdu pateikiama atitinkamose bendrose internetinėse Sąjungos finansuojamų mokslinių tyrimų ir inovacijų projektų duomenų bazėse.
            
            
               3.   Prieš paskelbdamas kvietimus teikti pasiūlymus dėl ŽIB atrankos, EIT paskelbia savo darbo tvarkos taisykles, 23 straipsnio 1 dalyje nurodytas savo specifines finansines taisykles ir 9 straipsnyje nurodytus ŽIB atrankos kriterijus.
            
            
               4.   EIT nedelsdamas viešai paskelbia savo bendrąjį programavimo dokumentą ir suvestinę metinę veiklos ataskaitą, nurodytus 19 straipsnyje.
            
            
               5.   Nedarant poveikio 6 ir 7 dalims, EIT tretiesiems asmenims neatskleidžia gaunamos konfidencialios informacijos, kurią reikalaujama laikyti slapta, ir toks reikalavimas yra pagrįstas.
            
            
               6.   EIT organų nariams taikomas konfidencialumo reikalavimas, nurodytas SESV 339 straipsnyje.
               Vadovaujantis šiuo reglamentu EIT surinktai informacijai taikomas Europos Parlamento ir Tarybos reglamentas (ES) 2018/1725 (11).
            
            
               7.   EIT saugomiems dokumentams taikomas Europos Parlamento ir Tarybos reglamentas (EB) Nr. 1049/2001 (12).
            
            
               8.   EIT taikomas Tarybos reglamentas Nr. 1 (13). EIT veikimui reikalingas vertimo paslaugas teikia Tarybos reglamentu (EB) Nr. 2965/94 (14) įsteigtas Europos Sąjungos įstaigų vertimo centras.
            
         
         
            18 straipsnis
            ŽIB finansavimas
            
               1.   ŽIB finansavimo šaltiniai visų pirma yra:
               
                           a)
                        
                        
                           organizacijų partnerių įnašai, sudarantys esminę finansavimo šaltinio dalį;
                        
                     
                           b)
                        
                        
                           savanoriški valstybių narių, asocijuotųjų valstybių ar kitų trečiųjų valstybių ar tose valstybėse narėse ar tose valstybėse esančių valdžios institucijų įnašai;
                        
                     
                           c)
                        
                        
                           tarptautinių organizacijų ar institucijų įnašai;
                        
                     
                           d)
                        
                        
                           pajamos iš ŽIB nuosavo turto ir veiklos ir iš intelektinės nuosavybės teisių;
                        
                     
                           e)
                        
                        
                           sukaupto kapitalo įnašai;
                        
                     
                           f)
                        
                        
                           asmenų, institucijų, fondų ar kitų pagal nacionalinę teisę įsteigtų įstaigų palikimai, aukos ir įnašai;
                        
                     
                           g)
                        
                        
                           EIT finansinis įnašas;
                        
                     
                           h)
                        
                        
                           finansinės priemonės, įskaitant iš Sąjungos bendrojo biudžeto finansuojamas priemones.
                        
                     
            
               2.   EIT finansinio įnašo gavimo sąlygos nustatomos EIT finansinėse taisyklėse, nurodytose 23 straipsnio 1 dalyje.
            
            
               3.   Biudžetiniai įsipareigojimai ilgiau kaip vienus metus besitęsiantiems veiksmams gali būti suskaidyti į kelerius metus mokamas metines dalis su sąlyga, kad kiekvienais metais bus atlikta tinkama numatomų ŽIB finansinių poreikių stebėsena.
            
            
               4.   EIT finansinis įnašas į ŽIB pradiniais ŽIB gyvavimo ciklo etapais gali apimti iki 100 proc. visų ŽIB pridėtinės vertės veiklos tinkamų finansuoti sąnaudų. Tokie įnašai palaipsniui mažėja pagal SID apibrėžtas finansavimo normas.
            
            
               5.   ŽIB ir jų organizacijos partnerės gali prašyti Sąjungos finansavimo, ypač pagal tam tikras Sąjungos programas ir fondus, laikantis atitinkamų jų taisyklių. Tokiu finansavimu negalima padengti išlaidų, kurios jau finansuojamos pagal kitą Sąjungos programą.
            
            
               6.   Organizacijų partnerių įnašai, skirti ŽIB finansuoti, nustatomi pagal 4 dalyje nurodytas finansavimo normas ir atitinka ŽIB finansinio tvarumo užtikrinimo strategiją.
            
            
               7.   EIT nustato veiklos rezultatais grindžiamą jo finansinio įnašo skyrimo ŽIB mechanizmą. Jis apima ŽIB verslo planų ir vykdant nuolatinę stebėseną nustatytų veiklos rezultatų vertinimą laikantis 10 straipsnio ir kaip tai nustatyta SID.
            
         
         
            19 straipsnis
            Programavimas ir ataskaitų teikimas
            
               1.   EIT tvirtina bendrąjį programavimo dokumentą, grindžiamą SID ir atitinkantį jo finansines taisykles, nurodytas 23 straipsnio 1 dalyje, kuriame nurodomi:
               
                           a)
                        
                        
                           pagrindiniai EIT ir ŽIB prioritetai ir planuojama veikla;
                        
                     
                           b)
                        
                        
                           numatomi finansavimo poreikiai ir šaltiniai;
                        
                     
                           c)
                        
                        
                           personalo poreikių, susijusių su naujomis užduotimis, įvertinimas;
                        
                     
                           d)
                        
                        
                           atitinkami EIT ir ŽIB veiklos stebėsenos kokybiniai ir kiekybiniai metodai, priemonės ir rodikliai, kuriuose naudojamas į poveikį ir veiklos rezultatus orientuotas metodas;
                        
                     
                           e)
                        
                        
                           kiti jo finansinėse taisyklėse išdėstyti elementai.
                        
                     
            
               2.   EIT tvirtina suvestinę metinę veiklos ataskaitą, į kurią įtraukiama išsami informacija apie EIT ir ŽIB praėjusiais kalendoriniais metais vykdytą veiklą ir EIT indėlį, įgyvendinant programos „Europos horizontas“ tikslus bei Sąjungos inovacijų, mokslinių tyrimų bei švietimo politiką ir tikslus. Suvestinėje metinėje veiklos ataskaitoje įvertinami rezultatai, atsižvelgiant į nustatytus tikslus, rodiklius ir grafiką, su vykdyta veikla susijusi rizika, išteklių panaudojimas, įskaitant jo indėlį siekiant klimato aspekto integravimo tikslo pagal Reglamentą (ES) 2021/695, išskaidytą pagal ŽIB, ir bendra EIT veikla. Vadovaujantis EIT finansinėmis taisyklėmis, suvestinėje metinėje veiklos ataskaitoje pateikiama kita išsami informacija.
               Direktorius ne vėliau kaip 2022 m. gegužės 29 d., o vėliau – kasmet Europos Parlamento kompetentingiems komitetams pateikia suvestinę metinę veiklos ataskaitą.
            
         
         
            20 straipsnis
            EIT stebėsena ir vertinimas
            
               1.   EIT užtikrina, kad, siekiant kokybiškiausių rezultatų, mokslinės kompetencijos ir veiksmingiausio išteklių panaudojimo, laikantis jo finansinių taisyklių būtų nuolat ir sistemingai vykdoma EIT veiklos, įskaitant per ŽIB valdomą veiklą, stebėsena ir periodiškai atliekami nepriklausomi vertinimai. Stebėsenos ir vertinimų rezultatai skelbiami viešai.
            
            
               2.   Komisija, padedama nepriklausomų išorės ekspertų ir atsižvelgdama į suinteresuotųjų subjektų nuomones, tinkamu laiku atlieka EIT ir ŽIB tarpinį ir galutinį vertinimą. Tie vertinimai įtraukiami į pagal Reglamento (ES) 2021/695 52 straipsnį Komisijos atliekamus programos „Europos Horizontas“ vertinimus.
               Tuose vertinimuose nagrinėjama, kaip EIT vykdo savo misiją ir tikslus, ir jie apima EIT ir ŽIB veiklą. Juose įvertinama EIT sukuriama Sąjungos pridėtinė vertė, poveikis visoje Sąjungoje ir RIS veiklos poveikis, EIT vykdomos veiklos atvirumas, efektyvumas, veiksmingumas ir aktualumas bei jos suderinamumas su atitinkamomis Sąjungos ir nacionalinės politikos sritimis ir jų papildomumas, įskaitant sąveiką su kitomis programos „Europos horizontas“ dalimis, visų pirma su kitomis Europos partnerystėmis ir misijomis bei EIC.
               Tarpiniame vertinime taip pat įvertinami, inter alia, bandomosios aukštojo mokslo iniciatyvos rezultatai ir poveikis, ŽIB finansinio tvarumo strategijų efektyvumas ir EIT bei įgyvendinančiųjų institucijų bendradarbiavimas pagal programos „Europos horizontas“ III veiklos sritį „Novatoriška Europa“. Tuo klausimu EIT vertinimai įtraukiami į programos „Europos horizontas“ vertinimus, be kita ko, siekiant sistemingai vertinti programos „Europos horizontas“ III veiklos sritį „Novatoriška Europa“, visų pirma vieno langelio principo taikymo inovacijų srityje klausimu.
            
            
               3.   Pasitelkdama skaidraus proceso metu atrinktus nepriklausomus išorės ekspertus Komisija, siekdama įvertinti, kaip EIT sekasi siekti nustatytų tikslų, identifikuoti veiklos įgyvendinimui įtakos turinčius veiksnius ir atpažinti geriausiąją praktiką, gali atlikti kitus strateginės svarbos temų ar klausimų vertinimus. Vykdydama tuos kitus vertinimus Komisija visapusiškai atsižvelgia į sukeliamą administracinę naštą EIT ir ŽIB.
            
            
               4.   Vertinimų rezultatus kartu su savo pastabomis Komisija pateikia Europos Parlamentui, Tarybai, Europos ekonomikos ir socialinių reikalų komitetui bei Regionų komitetui. Valdyba, vykdydama EIT programas ir veiklą, tinkamai atsižvelgia į vertinimo rezultatus.
            
         
         
            21 straipsnis
            EIT biudžetas
            
               1.   EIT pajamas sudaro Sąjungos įnašas. EIT pajamas taip pat gali sudaryti kitų privačiųjų ir viešųjų šaltinių įnašai.
               2021–2027 m. laikotarpiu Sąjungos įnašas skiriamas iš programos „Europos horizontas“ finansinio įnašo, kuris yra 2 726 000 000 EUR dabartinėmis kainomis, ir papildomas 210 000 000 EUR suma 2018 m. palyginamomis kainomis.
               EIT gali gauti papildomų finansinių išteklių pagal kitas Sąjungos programas.
            
            
               2.   EIT finansinis įnašas ŽIB teikiamas iš 1 dalyje nurodyto Sąjungos įnašo.
            
         
         
            22 straipsnis
            EIT metinio biudžeto rengimas ir patvirtinimas
            
               1.   EIT biudžeto turinys ir struktūra nustatoma vadovaujantis jo finansinėmis taisyklėmis. EIT išlaidas sudaro darbuotojų darbo užmokestis, administracinės ir infrastruktūros išlaidos ir veiklos išlaidos. Administracinės išlaidos turi būti minimalios. Turi būti užtikrintas EIT biudžeto pajamų ir išlaidų balansas.
            
            
               2.   Direktorius sudaro EIT pajamų ir išlaidų ateinantiems finansiniams metams sąmatos projektą ir jį pateikia Valdybai.
            
            
               3.   Valdyba priima EIT pajamų ir išlaidų sąmatos projektą, prie kurio kartu pridedamas personalo plano projektas, ir kaip bendrojo programavimo dalį iki EIT finansinėse taisyklėse nurodytos datos pateikia juos Europos Parlamentui, Tarybai ir Komisijai.
            
            
               4.   Valdyba tvirtina EIT biudžetą. EIT biudžetas tampa galutiniu galutinai priėmus Sąjungos bendrąjį biudžetą. Kai tinkama, jis yra atitinkamai koreguojamas.
            
            
               5.   Valdyba turi kuo greičiau informuoti biudžeto valdymo instituciją apie savo ketinimą įgyvendinti bet kurį projektą, kuriam skiriamos lėšos gali turėti didelės finansinės reikšmės EIT biudžeto finansavimui, ypač apie su nuosavybe susijusius projektus, pavyzdžiui, pastatų nuomos ar įsigijimo. Apie tai ji informuoja Komisiją.
            
            
               6.   Bet kokie esminiai EIT biudžeto pakeitimai daromi taikant tokią pačią procedūrą.
            
         
         
            23 straipsnis
            Biudžeto vykdymas ir kontrolė
            
               1.   EIT patvirtina savo finansines taisykles, vadovaudamasis Finansinio reglamento 70 straipsnio 3 dalimi. Siekiant, kad EIT įgyvendintų iškeltus tikslus ir pritrauktų bei išlaikytų partnerius iš privačiojo sektoriaus, tinkamai įvertinamas deramo veiklos lankstumo poreikis.
            
            
               2.   Finansinis įnašas iš programos „Europos horizontas“ ir kitų Sąjungos programų į EIT įgyvendinamas pagal tų programų taisykles.
            
            
               3.   EIT biudžetą vykdo direktorius.
            
            
               4.   EIT sąskaitos konsoliduojamos su Komisijos sąskaitomis.
            
         
         
            24 straipsnis
            Sąjungos finansinių interesų apsauga
            
               1.   Siekiant kovoti su sukčiavimu, korupcija ir kitokia neteisėta veikla, EIT taikomas Europos Parlamento ir Tarybos reglamentas (ES, Euratomas) Nr. 883/2013 (15).
            
            
               2.   EIT turi prisijungti prie 1999 m. gegužės 25 d. Tarpinstitucinio susitarimo tarp Europos Parlamento, Europos Sąjungos Tarybos ir Europos Bendrijų Komisijos dėl Europos kovos su sukčiavimu tarnybos (OLAF) atliekamų vidaus tyrimų (16). Valdyba formalizuoja tą prisijungimą ir patvirtina reikiamas priemones, padedančias OLAF atlikti vidaus tyrimus.
            
            
               3.   Visuose EIT priimtuose sprendimuose ir sudarytuose partnerystės susitarimuose ar dotacijų susitarimuose turi būti aiškiai nurodoma, kad OLAF ir Audito Rūmai gali atlikti visų rangovų ir subrangovų, kurie yra gavę Sąjungos lėšų, dokumentų patikrinimus vietoje, taip pat ir galutinių naudos gavėjų patalpose.
            
         
         
            25 straipsnis
            EIT veiklos nutraukimas
            Jei EIT veikla nutraukiama, tai atliekama prižiūrint Komisijai laikantis taikytinų teisės aktų. Partnerystės susitarimuose arba dotacijų susitarimuose su ŽIB nustatomos atitinkamos nuostatos.
         
         
            26 straipsnis
            Peržiūra
            Ne vėliau kaip 2026 m. gruodžio 31 d. Komisija, remdamasi 20 straipsnio 2 ir 3 dalyse nurodytų vertinimų rezultatais, kai tikslinga, pateikia pasiūlymus dėl šio reglamento pakeitimų, kurie, jos nuomone, yra būtini, visų pirma dėl 3 straipsnyje nustatytų EIT misijos ir tikslų, ir siekiant pratęsti EIT biudžeto naudojimą ilgesniam nei 3 ir 21 straipsniuose nurodytam laikotarpiui pagal atitinkamą Sąjungos bendrąją mokslinių tyrimų ir inovacijų programą.
         
         
            27 straipsnis
            Panaikinimas
            Reglamentas (EB) Nr. 294/2008 panaikinamas nuo 2021 m. gegužės 28 d., išskyrus jo 3 ir 5 straipsnius, 6 straipsnio 1 dalį ir 7, 14, 17 ir 19 straipsnius, kurie panaikinami nuo 2021 m. sausio 1 d.
            Nuorodos į panaikintą reglamentą laikomos nuorodomis į šį reglamentą ir skaitomos pagal III priede pateiktą atitikties lentelę.
         
         
            28 straipsnis
            Įsigaliojimas ir taikymas
            Šis reglamentas įsigalioja jo paskelbimo Europos Sąjungos oficialiajame leidinyje dieną.
            3, 4 ir 6 straipsnis, 7 straipsnio 1 ir 3 dalys, 8, 9, 18 ir 21 straipsniai taikomi nuo 2021 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. gegužės 20 d.
            
               
                  Europos Parlamento vardu
               
               
                  Pirmininkas
               
               D. M. SASSOLI
            
            
               
                  Tarybos vardu
               
               
                  Pirmininkė
               
               A. P. ZACARIAS
            
         
         
            (1)  OL C 47, 2020 2 11, p. 69.
         
            (2)  2021 m. balandžio 27 d. Europos Parlamento pozicija (dar nepaskelbta Oficialiajame leidinyje) ir 2021 m. gegužės 10 d. Tarybos sprendimas.
         
            (3)  2008 m. kovo 11 d. Europos Parlamento ir Tarybos reglamentas (EB) Nr. 294/2008 dėl Europos inovacijos ir technologijos instituto įsteigimo (OL L 97, 2008 4 9, p. 1).
         
            (4)  Žr. II priedą.
         
            (5)  OL L 282, 2016 10 19, p. 4.
         
            (6)  2021 m. balandžio 28 d. Europos Parlamento ir Tarybos reglamentas (ES) 2021/695, kuriuo sukuriama bendroji mokslinių tyrimų ir inovacijų programa „Europos horizontas“, nustatomos su ja susijusios dalyvavimo ir sklaidos taisyklės ir panaikinami reglamentai (ES) Nr. 1290/2013 ir (ES) Nr. 1291/2013 (OL L 170, 2021 5 12, p. 1).
         
            (7)  2021 m. kovo 24 d. Europos Parlamento ir Tarybos reglamentas (ES) 2021/523, kuriuo nustatoma programa „InvestEU“ ir iš dalies keičiamas Reglamentas (ES) 2015/1017 (OL L 107, 2021 3 26, p. 30).
         
            (8)  2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018 7 30, p. 1).
         
            (9)  2005 m. rugsėjo 7 d. Europos Parlamento ir Tarybos direktyva 2005/36/EB dėl profesinių kvalifikacijų pripažinimo (OL L 255, 2005 9 30, p. 22).
         
            (10)  2018 m. gruodžio 18 d. Komisijos deleguotasis reglamentas (ES) 2019/715 dėl finansinio pagrindų reglamento, taikomo organams, įsteigtiems pagal SESV ir Euratomo sutartį ir nurodytiems Europos Parlamento ir Tarybos reglamento (ES, Euratomas) 2018/1046 70 straipsnyje (OL L 122, 2019 5 10, p. 1).
         
            (11)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).
         
            (12)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001 5 31, p. 43).
         
            (13)  1958 m. balandžio 15 d. Tarybos reglamentas Nr. 1, nustatantis kalbas, kurios turi būti vartojamos Europos ekonominėje bendrijoje (OL 17, 1958 10 6, p. 385).
         
            (14)  1994 m. lapkričio 28 d. Tarybos reglamentas (EB) Nr. 2965/94, įsteigiantis Europos Sąjungos įstaigų vertimo centrą (OL L 314, 1994 12 7, p. 1).
         
            (15)  2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1).
         
            (16)  OL L 136, 1999 5 31, p. 15.
      
      
         
            I PRIEDAS
            EUROPOS INOVACIJOS IR TECHNOLOGIJOS INSTITUTO ĮSTATAI
            1 SKIRSNIS
            
               VALDYBOS SUDĖTIS
            
            
                     
                        1.
                     
                     
                        Valdybą sudaro 15 Komisijos skaidriai skiriamų narių, išlaikant aukštojo mokslo, mokslinių tyrimų, inovacijų ar verslo srityje patirtį turinčių narių pusiausvyrą. Tas paskyrimas vykdomas po atviro kvietimo pareikšti susidomėjimą. Valdybos narių kadencija – ketveri metai. Valdybos nariai paskiriami po atviro kvietimo pareikšti susidomėjimą. Valdybos siūlymu Komisija gali vieną kartą pratęsti šią kadenciją dvejiems metams.
                        Skirdama valdybos narius Komisija deda visas pastangas, siekdama užtikrinti, kad būtų proporcingai atstovaujama nariams, turintiems patirties aukštojo mokslo (įskaitant profesinį rengimą ir mokymus), mokslinių tyrimų, inovacijų ir verslo srityse, bei lyčių ir geografinę pusiausvyrą, ir aukštojo mokslo, mokslinių tyrimų ir inovacijų aplinkos vertinimą visoje Sąjungoje.
                        Prireikus, Valdyba Komisijai pateikia galutinį kandidatų sąrašą, iš kurio numatoma skirti narį ar narius. Į galutinį sąrašą kandidatai atrenkami remiantis skaidrios ir atviros EIT inicijuotos procedūros rezultatais.
                        Komisija skiria narį ar narius pagal pirmoje, antroje ir trečioje pastraipose nustatytą procedūrą ir informuoja Europos Parlamentą ir Tarybą apie atrankos procedūrą ir galutinį tų valdybos narių paskyrimą.
                        Jei kuris nors narys negali eiti pareigų iki savo kadencijos pabaigos, negalinčio eiti pareigų nario kadencijai užbaigti skiriamas pakaitinis narys, laikantis pirmoje, antroje ir trečioje pastraipose nustatytos procedūros. Pakaitinį narį, ėjusį pareigas ne ilgiau kaip dvejus metus, Valdybos prašymu Komisija gali skirti papildomai ketverių metų kadencijai.
                        Komisija paskiria tris papildomus valdybos narius, kad iki 2022 m. lapkričio 29 d. ją sudarytų 15 narių. Anksčiau nei 2021 m. gegužės 28 d. paskirti Valdybos nariai baigia savo neatnaujinamą kadenciją.
                        Išimtinėmis ir tinkamai pagrįstomis aplinkybėmis, visų pirma siekiant išsaugoti Valdybos vientisumą, Komisija savo iniciatyva gali nutraukti Valdybos nario kadenciją.
                     
                  
                     
                        2.
                     
                     
                        Valdybos nariai veiklą vykdo nepriklausomai ir skaidriai, vadovaudamiesi EIT interesais, užtikrindami jo misijos ir tikslų siekimą, tapatybę, savarankiškumą ir darną.
                     
                  
                     
                        3.
                     
                     
                        Valdyba gali pakviesti EIC tarybos narį arba kitus suinteresuotuosius subjektus dalyvauti jos posėdžiuose stebėtojų teisėmis.
                     
                  
                     
                        4.
                     
                     
                        Valdyba, vykdydama savo pareigas, susijusias su 3 straipsnyje nurodytų EIT misijos ir tikslų įgyvendinimu, veikia prižiūrint Komisijai.
                     
                  2 SKIRSNIS
            
               VALDYBOS PAREIGOS
            
            
                     
                        1.
                     
                     
                        Valdyba, vykdydama pareigą vadovauti EIT ir ŽIB veiklai ir ją stebėti, priima strateginius sprendimus. Ji visų pirma:
                        
                                    a)
                                 
                                 
                                    pasikonsultavusi su esamomis ŽIB ir atsižvelgdama į jų nuomones, tvirtina EIT indėlį į Komisijos pasiūlymą dėl SID ir jį paskelbia viešai;
                                 
                              
                                    b)
                                 
                                 
                                    tvirtina EIT bendrą programavimo dokumentą, biudžetą, metines finansines ataskaitas ir balansą bei suvestinę metinę veiklos ataskaitą;
                                 
                              
                                    c)
                                 
                                 
                                    tvirtina veiklos rezultatais grindžiamo ŽIB finansavimo patikimus kriterijus ir aiškias bei skaidrias procedūras, įskaitant sprendimą dėl didžiausio EIT finansinio įnašo joms, siekiant, kad būtų įgyvendintas atitinkamas ŽIB verslo planas ir pasiekti SID išdėstyti tikslai, ir, laikantis 10 straipsnio, atsižvelgiant į 11 straipsnio 4 ir 5 dalyse išdėstytus reikalavimus, įskaitant ŽIB pažangą siekiant finansinio tvarumo;
                                 
                              
                                    d)
                                 
                                 
                                    tvirtina ŽIB atrankos tvarką pagal 9 straipsnį ir SID;
                                 
                              
                                    e)
                                 
                                 
                                    atrenka partnerystę ir jai suteikia ŽIB statusą pagal 9 straipsnyje išdėstytas sąlygas ir kriterijus bei prireikus tokį paskyrimą atšaukia;
                                 
                              
                                    f)
                                 
                                 
                                    įgalioja direktorių rengti partnerystės susitarimus ir dotacijų susitarimus su ŽIB, dėl jų derėtis ir juos sudaryti;
                                 
                              
                                    g)
                                 
                                 
                                    pagal 12 straipsnį nustato bendradarbiavimo memorandumų trukmę, turinį ir struktūrą ir išduoda įgaliojimus ir suteikia leidimą direktoriui rengti bendradarbiavimo memorandumus su ŽIB, dėl jų derėtis ir, išnagrinėjusi suderėtus bendradarbiavimo memorandumus, suteikia leidimą direktoriui juos sudaryti;
                                 
                              
                                    h)
                                 
                                 
                                    įgalioja direktorių pratęsti partnerystės susitarimus su ŽIB, pasibaigus iš pradžių nustatytam laikotarpiui, atsižvelgdama į teigiamus tarpinės peržiūros ir išsamaus įvertinimo rezultatus, kaip nustatyta SID, prieš pasibaigiant šiam laikotarpiui, pagal 10 ir 11 straipsnius;
                                 
                              
                                    i)
                                 
                                 
                                    įgalioja direktorių rengti dotacijų susitarimus su kitais teisės subjektais, dėl jų derėtis ir juos sudaryti;
                                 
                              
                                    j)
                                 
                                 
                                    laikydamasi 10, 11, 19 ir 20 straipsnių nustato veiksmingas, efektyvias, skaidrias ir nuolatines stebėsenos ir vertinimo procedūras, įskaitant patikimą rodiklių rinkinį, ir prižiūri, kaip direktorius jas įgyvendina;
                                 
                              
                                    k)
                                 
                                 
                                    imasi tinkamų taisomųjų priemonių prastai veikiančių ŽIB atžvilgiu, įskaitant EIT finansinio įnašo tokioms ŽIB sumažinimą, pakeitimą ar atšaukimą arba partnerystės susitarimų su jomis nutraukimą, remdamasi stebėsenos ir įvertinimo rezultatais atsižvelgiant į EIT ir ŽIB tikslus ir laikantis 10, 11 ir 18 straipsnių;
                                 
                              
                                    l)
                                 
                                 
                                    skatina ŽIB patvirtinti veiklos modelius, kuriais būtų užtikrintas atvirumas naujoms organizacijoms partnerėms;
                                 
                              
                                    m)
                                 
                                 
                                    propaguoja EIT visoje Sąjungoje ir pasaulio mastu, kad padidintų jo patrauklumą, ir tuo tikslu įgalioja direktorių pasirašyti susitarimo memorandumus su valstybėmis narėmis, asocijuotosiomis valstybėmis ar kitomis trečiosiomis valstybėmis;
                                 
                              
                                    n)
                                 
                                 
                                    priima sprendimus dėl paramos veiksmų, kurių ŽIB imasi siekdamos visoje Sąjungoje išplėsti EIT poveikį AMI, taip pat, kai tinkama, profesinio rengimo ir mokymo paslaugų teikėjų, verslumo bei inovacinių pajėgumų plėtojimui ir jas integruoti į inovacijų ekosistemas, kūrimo ir koordinavimo, kad būtų sustiprinta žinių trikampio integracija;
                                 
                              
                                    o)
                                 
                                 
                                    skatina EIT, taip pat pasitelkiant ŽIB, ir Sąjungos bendrųjų programų mokslinių tyrimų ir inovacijų srityje, taip pat nacionalinių ir regioninių finansavimo schemų sąveikos kūrimą.
                                 
                              
                  
                     
                        2.
                     
                     
                        Be 1 punkte nurodytų strateginių sprendimų, valdyba priima šiuos procedūrinius ir veiklos sprendimus, reikalingus jos užduotims įgyvendinti ir EIT veiklai vykdyti. Visų pirma, ji:
                        
                                    a)
                                 
                                 
                                    tvirtina savo darbo tvarkos taisykles, vykdomojo komiteto darbo tvarkos taisykles ir EIT specifines finansines taisykles;
                                 
                              
                                    b)
                                 
                                 
                                    deleguoja konkrečias užduotis vykdomajam komitetui;
                                 
                              
                                    c)
                                 
                                 
                                    nustato tinkamas valdybos ir vykdomojo komiteto narių išmokas, kurių dydis nustatomas pagal panašius mokėjimus valstybėse narėse;
                                 
                              
                                    d)
                                 
                                 
                                    tvirtina atvirą ir skaidrią vykdomojo komiteto narių atrankos tvarką;
                                 
                              
                                    e)
                                 
                                 
                                    skiria direktorių ir prireikus pratęsia jo kadenciją arba atleidžia direktorių iš pareigų pagal 5 skirsnį;
                                 
                              
                                    f)
                                 
                                 
                                    skiria apskaitos pareigūną ir vykdomojo komiteto narius;
                                 
                              
                                    g)
                                 
                                 
                                    priima gero elgesio kodeksą dėl interesų konfliktų;
                                 
                              
                                    h)
                                 
                                 
                                    kai tikslinga, steigia patariamąsias grupes ir apibrėžia jų tikslą, užduotis ir veiklos trukmę;
                                 
                              
                                    i)
                                 
                                 
                                    įsteigia vidaus audito padalinį pagal EIT finansines taisykles;
                                 
                              
                                    j)
                                 
                                 
                                    priima sprendimą dėl EIT darbo kalbų, atsižvelgdama į esamus daugiakalbystės principus ir praktinius reikalavimus jo veiklai;
                                 
                              
                                    k)
                                 
                                 
                                    kasmet organizuoja aukšto lygio susitikimus su ŽIB;
                                 
                              
                                    l)
                                 
                                 
                                    teikia atskaitas dėl ŽIB bendradarbiavimo su kitomis Europos partnerystėmis.
                                 
                              
                  
                     
                        3.
                     
                     
                        Valdyba sprendimus dėl EIT darbuotojų ir jų įdarbinimo sąlygų priima laikydamasi Europos Sąjungos pareigūnų tarnybos nuostatų ir kitų Sąjungos tarnautojų įdarbinimo sąlygų, išdėstytų Tarybos reglamente (EEB, Euratomas, EAPB) Nr. 259/68 (1) (toliau – atitinkamai Tarnybos nuostatai ir Įdarbinimo sąlygos). Visų pirma, ji:
                        
                                    a)
                                 
                                 
                                    vadovaudamasi Tarnybos nuostatų 110 straipsnio 2 dalimi, priima Tarnybos nuostatų ir Įdarbinimo sąlygų įgyvendinimo priemones;
                                 
                              
                                    b)
                                 
                                 
                                    pagal šio punkto c papunktį EIT darbuotojų atžvilgiu naudojasi paskyrimų tarnybos įgaliojimais, kurie suteikti Tarnybos nuostatais, ir įgaliojimais, kurie Įdarbinimo sąlygomis suteikti tarnybai, įgaliotai sudaryti darbo sutartis (toliau – paskyrimų tarnybos įgaliojimai);
                                 
                              
                                    c)
                                 
                                 
                                    vadovaudamasi Tarnybos nuostatų 110 straipsnio 2 dalimi, priima Tarnybos nuostatų 2 straipsnio 1 dalimi ir Įdarbinimo sąlygų 6 straipsniu grindžiamą sprendimą, kuriuo direktoriui deleguojami atitinkami paskyrimų tarnybos įgaliojimai ir nustatomos sąlygos, kuriomis tas delegavimas gali būti sustabdytas, direktoriui leidžiant tuos įgaliojimus perdeleguoti;
                                 
                              
                                    d)
                                 
                                 
                                    jei tai būtina susiklosčius išskirtinėms aplinkybėms, priimti sprendimą laikinai sustabdyti paskyrimų tarnybos įgaliojimų delegavimą direktoriui ir direktoriaus perdeleguotus įgaliojimus ir jais naudotis pačiai valdybai arba juos deleguoti vienam iš savo narių arba kitam darbuotojui nei direktorius.
                                 
                              
                  3 SKIRSNIS
            
               VALDYBOS VEIKLOS ORGANIZAVIMAS
            
            
                     
                        1.
                     
                     
                        Valdyba savo pirmininką renka iš savo narių. Pirmininkas skiriamas dvejiems metams ir jo kadencija gali būti pratęsta vieną kartą.
                     
                  
                     
                        2.
                     
                     
                        Komisijos atstovas valdybos posėdžiuose dalyvauja be balsavimo teisės, tačiau jo sutikimas reikalingas 5 punkte nurodytais atvejais. Jis turi teisę siūlyti valdybos darbotvarkės klausimus.
                     
                  
                     
                        3.
                     
                     
                        Direktorius dalyvauja valdybos posėdžiuose be teisės balsuoti.
                     
                  
                     
                        4.
                     
                     
                        Valdyba sprendimus priima paprasta balsavimo teisę turinčių narių balsų dauguma.
                        Vis dėlto sprendimai pagal 2 skirsnio 1 punkto a, b, c, d ir n papunkčius, 2 skirsnio 2 punkto e ir j papunkčius, taip pat pagal šio skirsnio 1 punktą priimami visų valdybos balsavimo teisę turinčių narių dviejų trečdalių balsų dauguma.
                     
                  
                     
                        5.
                     
                     
                        Valdybai norint priimti sprendimus pagal 2 skirsnio 1 punkto c, e, g, h, j ir m papunkčius, 2 punkto c papunktį ir 3 punkto a papunktį, reikalingas Komisijos atstovo valdyboje sutikimas.
                     
                  
                     
                        6.
                     
                     
                        Valdyba paprašo VNAG pateikti nuomonę prieš priimdama sprendimus dėl partnerystės susitarimų su ŽIB pratęsimo ar nutraukimo pagal 2 skirsnio 1 punkto h ir k papunkčius ir dėl bendradarbiavimo memorandumo sudarymo pagal 2 skirsnio 1 punkto g papunktį.
                        Pirmoje pastraipoje nurodyta nuomonė valdybai nėra privaloma. Ji pateikiama nepagrįstai nedelsiant ir bet kuriuo atveju ne vėliau kaip per du mėnesius nuo prašymo pateikimo dienos.
                     
                  
                     
                        7.
                     
                     
                        Valdyba rengia eilinius posėdžius bent keturis kartus per metus ir neeilinį posėdį, rengiamą valdybos pirmininko ar bent vieno trečdalio visų valdybos narių arba Komisijos atstovo prašymu.
                     
                  4 SKIRSNIS
            
               VYKDOMASIS KOMITETAS
            
            
                     
                        1.
                     
                     
                        Valdybai vykdyti jos užduotis padeda vykdomasis komitetas.
                     
                  
                     
                        2.
                     
                     
                        Vykdomąjį komitetą sudaro penki nariai, įskaitant valdybos pirmininką, kuris kartu yra ir vykdomojo komiteto pirmininkas. Keturis vykdomojo komiteto narius, išskyrus pirmininką, iš valdybos narių išrenka valdyba, išlaikant aukštojo mokslo, mokslinių tyrimų, inovacijų ar verslo srityje patirtį turinčių narių pusiausvyrą. Vykdomojo komiteto narių kadencija – dveji metai; ji gali būti pratęsta vieną kartą.
                     
                  
                     
                        3.
                     
                     
                        Vykdomasis komitetas, bendradarbiaudamas su direktoriumi, rengia valdybos posėdžius.
                     
                  
                     
                        4.
                     
                     
                        Valdyba gali paprašyti vykdomojo komiteto prižiūrėti ir stebėti, kaip įgyvendinami valdybos sprendimai ir rekomendacijos.
                     
                  
                     
                        5.
                     
                     
                        Vykdomasis komitetas rengia valdybos diskusiją dėl EIT indėlio į Komisijos pasiūlymą dėl SID projekto ir jo priėmimą valdyboje. Be to, vykdomasis komitetas rengia valdybos diskusiją dėl bendrojo programavimo dokumento projekto, suvestinės metinės veiklos ataskaitos projekto, metinio biudžeto projekto ir metinių finansinių ataskaitų projekto ir balanso, prieš juos pateikiant valdybai.
                     
                  
                     
                        6.
                     
                     
                        Vykdomojo komiteto sprendimai priimami dalyvaujančių narių balsų dauguma. Kiekvienas narys turi vieną balsą.
                     
                  
                     
                        7.
                     
                     
                        Komisijos atstovas dalyvauja vykdomojo komiteto posėdžiuose be balsavimo teisės. Komisijos atstovas turi teisę siūlyti vykdomojo komiteto darbotvarkės klausimus.
                     
                  
                     
                        8.
                     
                     
                        Direktorius dalyvauja vykdomojo komiteto posėdžiuose be balsavimo teisės.
                     
                  
                     
                        9.
                     
                     
                        Vykdomojo komiteto nariai veiklą vykdo nepriklausomai ir skaidriai, vadovaudamiesi EIT interesais, užtikrindami jo misijos ir tikslų siekimą, tapatybę, savarankiškumą ir darną. Jie reguliariai teikia ataskaitas valdybai apie priimtus sprendimus ir jiems valdybos pavestas užduotis.
                     
                  5 SKIRSNIS
            
               DIREKTORIUS
            
            
                     
                        1.
                     
                     
                        Direktoriumi skiriamas asmuo, turintis ekspertinių žinių ir gerą reputaciją EIT veiklos srityse. Direktorius yra vienas iš EIT darbuotojų ir yra įdarbinamas pagal Įdarbinimo sąlygų 2 straipsnio a punktą kaip laikinasis darbuotojas.
                     
                  
                     
                        2.
                     
                     
                        Valdyba skiria direktorių iš Komisijos pasiūlytų kandidatų sąrašo, taikydama atvirą ir skaidrią atrankos procedūrą. Sudarant sutartį su direktoriumi, EIT atstovauja valdybos pirmininkas.
                     
                  
                     
                        3.
                     
                     
                        Direktorius skiriamas ketverių metų kadencijai. Valdyba, vadovaudamasi Komisijos pasiūlymu, kuriame atsižvelgiama į direktoriaus veiklos rezultatus ir EIT interesus, taip pat jo būsimas užduotis ir iššūkius, gali pratęsti kadenciją vieną kartą ne daugiau kaip ketveriems metams. Direktorius, kurio kadencija buvo pratęsta, nedalyvauja kitoje atrankos į tą pačią pareigybę procedūroje.
                     
                  
                     
                        4.
                     
                     
                        Direktorius pašalinamas iš pareigų tik valdybos sprendimu, priimtu remiantis Komisijos pasiūlymu.
                     
                  
                     
                        5.
                     
                     
                        Direktorius atsako už EIT veikimą ir kasdienį valdymą ir yra jo teisinis atstovas. Direktorius atskaitingas valdybai ir nuolat jai teikia ataskaitas apie EIT veiklos vykdymą bei visą veiklą, už kurią jis yra atsakingas.
                     
                  
                     
                        6.
                     
                     
                        Direktorius visų pirma:
                        
                                    a)
                                 
                                 
                                    organizuoja EIT veiklą ir jai vadovauja;
                                 
                              
                                    b)
                                 
                                 
                                    teikia paramą valdybos ir vykdomojo komiteto darbui bei teikia sekretoriato paslaugas jų posėdžiams, taip pat teikia jų pareigoms vykdyti būtiną informaciją;
                                 
                              
                                    c)
                                 
                                 
                                    teikia paramą valdybai rengiant EIT indėlį į Komisijos pasiūlymą dėl SID;
                                 
                              
                                    d)
                                 
                                 
                                    rengia bendrojo programavimo dokumento projektą, suvestinės metinės veiklos ataskaitos projektą ir metinio biudžeto projektą bei pateikia juos valdybai;
                                 
                              
                                    e)
                                 
                                 
                                    valdybai prižiūrint rengia ir administruoja ŽIB atrankos procedūrą ir užtikrina, kad įvairūs tos procedūros etapai vyktų skaidriai ir objektyviai, prie d papunktyje nurodytos suvestinės metinės veiklos ataskaitos pridėdamas išsamią atrankos procedūros ataskaitą;
                                 
                              
                                    f)
                                 
                                 
                                    valdybai įgaliojus rengia partnerystės susitarimus ir dotacijų susitarimus su ŽIB, derasi dėl jų ir juos sudaro;
                                 
                              
                                    g)
                                 
                                 
                                    rengia bendradarbiavimo memorandumus su ŽIB, derasi dėl jų ir, valdybai juos galutinai patvirtinus, juos sudaro pagal 2 skirsnio 1 punkto a papunktį;
                                 
                              
                                    h)
                                 
                                 
                                    valdybai pritarus, rengia dotacijų susitarimus su kitais teisės subjektais, derasi dėl jų ir juos sudaro;
                                 
                              
                                    i)
                                 
                                 
                                    valdybai prižiūrint organizuoja suinteresuotųjų subjektų forumo ir VNAG posėdžius ir užtikrina veiksmingą bendravimą su jais;
                                 
                              
                                    j)
                                 
                                 
                                    siekdamas propaguoti EIT pasaulio mastu, valdybai įgaliojus pasirašo susitarimo memorandumus su valstybėmis narėmis, asocijuotosiomis valstybėmis ar kitomis trečiosiomis valstybėmis;
                                 
                              
                                    k)
                                 
                                 
                                    valdybai prižiūrint užtikrina, kad būtų taikomos su ŽIB veikla susijusios veiksmingos stebėsenos, įvertinimo ir vertinimo procedūros pagal 2 skirsnio 1 punkto j papunktį, taip pat įgyvendina taisomąsias priemones, dėl kurių nusprendė valdyba pagal 11 straipsnio 6 dalį;
                                 
                              
                                    l)
                                 
                                 
                                    laikydamasis patikimo finansų valdymo principo, atsako už administracinius ir finansinius klausimus, įskaitant EIT biudžeto vykdymą, tinkamai atsižvelgdamas į vidaus audito padalinio nuomonę;
                                 
                              
                                    m)
                                 
                                 
                                    pateikia metinių finansinių ataskaitų ir balanso projektus vidaus audito padaliniui, o vėliau – valdybai;
                                 
                              
                                    n)
                                 
                                 
                                    valdybai prižiūrint, užtikrina, kad EIT vykdytų pareigas, susijusias su jo sudarytomis sutartimis ir susitarimais;
                                 
                              
                                    o)
                                 
                                 
                                    valdybai prižiūrint, užtikrina veiksmingą bendravimą su Sąjungos institucijomis;
                                 
                              
                                    p)
                                 
                                 
                                    informuoja VNAG narius apie stebėsenos, įvertinimo ir vertinimo rezultatus ir perduoda VNAG nuomones valdybai;
                                 
                              
                                    q)
                                 
                                 
                                    nepriklausomai ir skaidriai vykdo veiklą vadovaudamasis EIT interesais, užtikrindamas jo misijos ir tikslų siekimą, tapatybę, savarankiškumą ir darną.
                                 
                              
                  
                     
                        7.
                     
                     
                        Direktorius vykdo bet kokias kitas jam valdybos patikėtas užduotis, už kurias valdyba yra atsakinga.
                     
                  6 SKIRSNIS
            
               EIT PERSONALAS IR DELEGUOTIEJI NACIONALINIAI EKSPERTAI
            
            
                     
                        1.
                     
                     
                        EIT personalą sudaro tiesiogiai EIT įdarbinti darbuotojai. EIT personalui taikomos Tarnybos nuostatos, Įdarbinimo sąlygos ir su Sąjungos institucijomis susitarus priimtos jų įgyvendinimo taisyklės. Šis punktas taikomas 2021 m. gegužės 28 d. EIT įdarbintam personalui neatsižvelgiant į jų darbo sutartyje numatytą darbo pradžios datą.
                     
                  
                     
                        2.
                     
                     
                        Į EIT ribotam laikotarpiui gali būti deleguojami nacionaliniai ekspertai. Valdyba tvirtina nuostatas, pagal kurias deleguotiems nacionaliniams ekspertams sudaromos galimybės dirbti EIT ir kuriomis nustatomos jų teisės bei pareigos.
                     
                  
               (1)  OL L 56, 1968 3 4, p. 1.
         
      
      
         
            II PRIEDAS
            PANAIKINAMAS REGLAMENTAS SU JO PAKEITIMU
            
                        Europos Parlamento ir Tarybos reglamentas (EB) Nr. 294/2008
                     
                     
                        (OL L 97, 2008 4 9, p. 1)
                     
                  
                        Europos Parlamento ir Tarybos Reglamentas (ES) Nr. 1292/2013
                     
                     
                        (OL L 347, 2013 12 20, p. 174)
                     
                  
      
      
         
            III PRIEDAS
            ATITIKTIES LENTELĖ
            
                        Reglamentas (EB) Nr. 294/2008
                     
                     
                        Šis reglamentas
                     
                  
                        1 straipsnis
                     
                     
                        1 straipsnis
                     
                  
                        2 straipsnio 1 punktas
                     
                     
                        2 straipsnio 2 punktas
                     
                  
                        2 straipsnio 2 punktas
                     
                     
                        2 straipsnio 2 punktas
                     
                  
                        2 straipsnio 3 punktas
                     
                     
                        2 straipsnio 3 punktas
                     
                  
                        2 straipsnio 5 punktas
                     
                     
                        2 straipsnio 5 punktas
                     
                  
                        2 straipsnio 6 punktas
                     
                     
                        2 straipsnio 6 punktas
                     
                  
                        2 straipsnio 7 punktas
                     
                     
                        2 straipsnio 7 punktas
                     
                  
                        –
                     
                     
                        2 straipsnio 8 punktas
                     
                  
                        2 straipsnio 8 punktas
                     
                     
                        –
                     
                  
                        2 straipsnio 9 punktas
                     
                     
                        2 straipsnio 9 punktas
                     
                  
                        2 straipsnio 9a punktas
                     
                     
                        2 straipsnio 10 punktas
                     
                  
                        2 straipsnio 10 punktas
                     
                     
                        2 straipsnio 11 punktas
                     
                  
                        –
                     
                     
                        2 straipsnio 12 punktas
                     
                  
                        2 straipsnio 11 punktas
                     
                     
                        2 straipsnio 13 punktas
                     
                  
                        –
                     
                     
                        2 straipsnio 14 punktas
                     
                  
                        –
                     
                     
                        2 straipsnio 15 punktas
                     
                  
                        –
                     
                     
                        2 straipsnio 16 punktas
                     
                  
                        3 straipsnis
                     
                     
                        3 straipsnis 1 ir 2 punktai
                     
                  
                        4 straipsnio 1 dalies a, c ir d punktai
                     
                     
                        5 straipsnio 1 dalis
                     
                  
                        4 straipsnio 2 dalis
                     
                     
                        –
                     
                  
                        4 straipsnio 3 dalis
                     
                     
                        5 straipsnio 2 dalis
                     
                  
                        –
                     
                     
                        5 straipsnio 3 dalis
                     
                  
                        5 straipsnio 1 dalies a–c punktai
                     
                     
                        6 straipsnio a, b ir c punktai ir e punktas
                     
                  
                        5 straipsnio 1 dalies d punktas
                     
                     
                        –
                     
                  
                        –
                     
                     
                        6 straipsnio d punktas
                     
                  
                        5 straipsnio 1 dalies e ir f punktai
                     
                     
                        6 straipsnio f ir g punktai
                     
                  
                        –
                     
                     
                        6 straipsnio h ir i punktai
                     
                  
                        5 straipsnio 1 dalies g–i punktai
                     
                     
                        6 straipsnio j, k ir l punktai
                     
                  
                        5 straipsnio 1 dalies j punktas
                     
                     
                        –
                     
                  
                        –
                     
                     
                        6 straipsnio m ir n punktai
                     
                  
                        5 straipsnio 1 dalies k punktas
                     
                     
                        6 straipsnio o ir p punktai
                     
                  
                        –
                     
                     
                        6 straipsnio q–t punktai
                     
                  
                        5 straipsnio 2 dalis
                     
                     
                        –
                     
                  
                        6 straipsnio 1 dalies a–c punktai
                     
                     
                        7 straipsnio 1 dalies a, b ir c punktai
                     
                  
                        –
                     
                     
                        7 straipsnio 1 dalies d punktas
                     
                  
                        6 straipsnio 1 dalies d punktas
                     
                     
                        7 straipsnio 1 dalies e punktas
                     
                  
                        –
                     
                     
                        7 straipsnio 1 dalies f punktas
                     
                  
                        6 straipsnio 1 dalies e punktas
                     
                     
                        7 straipsnio 1 dalies g punktas
                     
                  
                        –
                     
                     
                        7 straipsnio 1 dalies h ir i punktai
                     
                  
                        6 straipsnio 2 dalies a–e punktai
                     
                     
                        7 straipsnio 2 dalies a–e punktai
                     
                  
                        –
                     
                     
                        7 straipsnio 3 dalis
                     
                  
                        6 straipsnio 3 dalis
                     
                     
                        7 straipsnio 4 dalis
                     
                  
                        –
                     
                     
                        8 straipsnis
                     
                  
                        7 straipsnio 1 dalis
                     
                     
                        9 straipsnio 1 dalis
                     
                  
                        7 straipsnio 1a dalis
                     
                     
                        9 straipsnio 2 dalis
                     
                  
                        7 straipsnio 2 dalis
                     
                     
                        –
                     
                  
                        7 straipsnio 3 dalis
                     
                     
                        9 straipsnio 3 dalis
                     
                  
                        7 straipsnio 4 dalis
                     
                     
                        9 straipsnio 4 dalis
                     
                  
                        7 straipsnio 5 dalis
                     
                     
                        9 straipsnio 5 dalis
                     
                  
                        7a straipsnis
                     
                     
                        10 straipsnis
                     
                  
                        7b straipsnio 1 dalis
                     
                     
                        –
                     
                  
                        7b straipsnio 2 dalis
                     
                     
                        11 straipsnio 1 dalis
                     
                  
                        –
                     
                     
                        11 straipsnio 2 dalis
                     
                  
                        –
                     
                     
                        11 straipsnio 3 dalis
                     
                  
                        7b straipsnio 3 dalis
                     
                     
                        11 straipsnio 4 dalis
                     
                  
                        –
                     
                     
                        11 straipsnio 5 dalis
                     
                  
                        7b straipsnio 4 dalis
                     
                     
                        11 straipsnio 6 dalis
                     
                  
                        –
                     
                     
                        11 straipsnio 7 dalis
                     
                  
                        –
                     
                     
                        12 straipsnis
                     
                  
                        8 straipsnio 1 dalis
                     
                     
                        13 straipsnio 1 dalis
                     
                  
                        8 straipsnio 2 dalies a punktas
                     
                     
                        13 straipsnio 2 dalies a punktas
                     
                  
                        8 straipsnio 2 dalies aa punktas
                     
                     
                        13 straipsnio 2 dalies b punktas
                     
                  
                        –
                     
                     
                        13 straipsnio 2 dalies c–f punktai
                     
                  
                        8 straipsnio 2 dalies b punktas
                     
                     
                        13 straipsnio 2 dalies g punktas
                     
                  
                        9 straipsnio 1 ir 2 dalys
                     
                     
                        14 straipsnio 1 dalis
                     
                  
                        9 straipsnio 3 dalis
                     
                     
                        14 straipsnio 2 dalis
                     
                  
                        11 straipsnis
                     
                     
                        15 straipsnis
                     
                  
                        12 straipsnis
                     
                     
                        16 straipsnis
                     
                  
                        13 straipsnio 1 dalis
                     
                     
                        17 straipsnio 1 dalis
                     
                  
                        –
                     
                     
                        17 straipsnio 2 dalis
                     
                  
                        13 straipsnio 2–7 dalys
                     
                     
                        17 straipsnio 3–8 dalys
                     
                  
                        14 straipsnio 1 dalis
                     
                     
                        –
                     
                  
                        14 straipsnio 2 dalis
                     
                     
                        18 straipsnio 1 dalis
                     
                  
                        14 straipsnio 3 dalis
                     
                     
                        18 straipsnio 2 dalis
                     
                  
                        –
                     
                     
                        18 straipsnio 3 dalis
                     
                  
                        14 straipsnio 4 dalis
                     
                     
                        18 straipsnio 4 dalis
                     
                  
                        14 straipsnio 5 dalis
                     
                     
                        18 straipsnio 5 dalis
                     
                  
                        14 straipsnio 6 dalis
                     
                     
                        –
                     
                  
                        –
                     
                     
                        18 straipsnio 6 dalis
                     
                  
                        14 straipsnio 7 dalis
                     
                     
                        18 straipsnio 7 dalis
                     
                  
                        15 straipsnio 1 dalis
                     
                     
                        19 straipsnio 1 dalis
                     
                  
                        15 straipsnio 2 dalis
                     
                     
                        19 straipsnio 2 dalis
                     
                  
                        16 straipsnio 1 dalis
                     
                     
                        20 straipsnio 1 dalis
                     
                  
                        16 straipsnio 2 dalis
                     
                     
                        20 straipsnio 2 dalis
                     
                  
                        16 straipsnio 2a dalis
                     
                     
                        20 straipsnio 3 dalis
                     
                  
                        16 straipsnio 3 dalis
                     
                     
                        20 straipsnio 4 dalis
                     
                  
                        17 straipsnio 1 dalis
                     
                     
                        –
                     
                  
                        –
                     
                     
                        4 straipsnio 4 dalis
                     
                  
                        17 straipsnio 2 dalis
                     
                     
                        4 straipsnio 1 dalis
                     
                  
                        17 straipsnio 2a dalis
                     
                     
                        4 straipsnio 2 dalis
                     
                  
                        17 straipsnio 3 dalis
                     
                     
                        4 straipsnio 3 dalis
                     
                  
                        17 straipsnio 4 dalis
                     
                     
                        4 straipsnio 5 dalis
                     
                  
                        18 straipsnis
                     
                     
                        –
                     
                  
                        19 straipsnio 1 dalis
                     
                     
                        –
                     
                  
                        –
                     
                     
                        21 straipsnio 1 dalis
                     
                  
                        19 straipsnio 2 dalis
                     
                     
                        –
                     
                  
                        19 straipsnio 3 dalis
                     
                     
                        21 straipsnio 2 dalis
                     
                  
                        20 straipsnio 1 dalis
                     
                     
                        22 straipsnio 1 dalis
                     
                  
                        20 straipsnio 2 dalis
                     
                     
                        –
                     
                  
                        20 straipsnio 3 dalis
                     
                     
                        22 straipsnio 2 dalis
                     
                  
                        20 straipsnio 4 dalis
                     
                     
                        –
                     
                  
                        20 straipsnio 5 dalis
                     
                     
                        22 straipsnio 3 dalis
                     
                  
                        20 straipsnio 6 dalis
                     
                     
                        –
                     
                  
                        20 straipsnio 7 dalis
                     
                     
                        –
                     
                  
                        20 straipsnio 8 dalis
                     
                     
                        22 straipsnio 4 dalis
                     
                  
                        20 straipsnio 9 dalis
                     
                     
                        22 straipsnio 5 dalis
                     
                  
                        20 straipsnio 10 dalis
                     
                     
                        22 straipsnio 6 dalis
                     
                  
                        21 straipsnio 1 dalis
                     
                     
                        23 straipsnio 1 dalis
                     
                  
                        21 straipsnio 1a dalis
                     
                     
                        23 straipsnio 2 dalis
                     
                  
                        21 straipsnio 2 dalis
                     
                     
                        23 straipsnio 3 dalis
                     
                  
                        21 straipsnio 3 dalis
                     
                     
                        23 straipsnio 4 dalis
                     
                  
                        21 straipsnio 4 dalis
                     
                     
                        –
                     
                  
                        22 straipsnis
                     
                     
                        24 straipsnis
                     
                  
                        22a straipsnis
                     
                     
                        25 straipsnis
                     
                  
                        23 straipsnis
                     
                     
                        –
                     
                  
                        –
                     
                     
                        26 straipsnis
                     
                  
                        –
                     
                     
                        27 straipsnis
                     
                  
                        24 straipsnis
                     
                     
                        28 straipsnis
                     
                  
                        Priedas
                     
                     
                        I priedas
                     
                  
                        –
                     
                     
                        II priedas
                     
                  
                        –
                     
                     
                        III priedas